Mudiadau – Tudalen 2 – Trefeurig\nGeiriau i’n Cynnal: ‘Elwch a Thawelwch’\nMyfyrdod ar gyfer dydd Sul, 31 Ionawr 2021\nMae’n siŵr eich bod yn holi: am beth mae’n siarad, dwedwch – ‘elwch a thawelwch’? Fe wyddom yn iawn ystyr y gair tawelwch, sef ‘bod yn amddifad o sŵn; distawrwydd neu lonyddwch’, ond pan awn ati i chwilio am elwch, mae hyd yn oed y Geiriadur Mawr yn gosod * wrth ei ochr gan awgrymu ei fod yn hen air – obsolete word. Ond daw Geiriadur Prifysgol Cymru i’r adwy gan nodi taw ystyr elwch yw ‘llawenydd, miri, twrw llawen, gorfoledd’ – mewn gwrthgyferbyniad llwyr i dawelwch. Wedi blwyddyn eithriadol anodd a thrist yn hanes cynifer o ganlyniad i haint y Coronafirws, mi fyddai elwch yn air i godi’n calon.\nPan fyddaf yn troi i’m llyfrgell i chwilota am lyfr, mi fyddaf yn ’nabod rhai wrth liw eu clawr, eraill o ran eu maint neu drwch eu tudalennau. Mi fydd arddull yr ysgrifen ar hyd meingefn y llyfr yn help weithiau, ond, yn fwy aml na heb, y teitl, hwnnw fydd yn tynnu sylw’r llygad cyn i mi estyn llaw i’w dynnu o’r silff. Wrth reswm, ma’na ffefrynnau, y rhai a dynnwyd droeon o’r silff a’u byseddu. Yn eu plith mae gennyf gasgliad o weddïau a myfyrdodau gan ŵr o’r enw Eddie Askew a theitl y cyntaf yn y gyfres yw: A Silence and a Shouting, a gyhoeddwyd er budd y Genhadaeth i Wahangleifion. Treuliodd Eddie Askew ei oes yn gweithio ymhlith gwahangleifion yn yr India cyn ei benodi yn brif gyfarwyddwr y genhadaeth honno. Y mae ei lyfrau a’i luniau wedi bod yn ysbrydoliaeth i gynifer.\nA dyma gofio fod Sul olaf Ionawr yn Sul y Gwahangleifion ac yn gyfle i roi sylw i’r gwaith o ddwyn iachâd ac adferiad i’r rhai sy’n dioddef o’r clefyd.\nEfallai bod tuedd inni feddwl taw un o glefydau dyddiau’r Beibl yw’r gwahanglwyf ac fe gofiwn am stori Naman yn yr Hen Destament yn trochi saith gwaith yn yr Iorddonen cyn iddo dderbyn iachâd (2 Brenhinoedd pen. 5). A bod yr Arglwydd Iesu wedi dod ar draws nifer o wahangleifion yn ystod ei weinidogaeth ddaearol. Reit ar gychwyn y weinidogaeth honno yn Galilea cawn hanesyn amdano yn iacháu gŵr o’r gwahanglwyf (Marc 1:40) ac yna yn Efengyl Luc (Luc 17: 11–19) mae’n iacháu deg gŵr gwahanglwyfus, ond dim ond un a ddychwelodd i ddiolch iddo.\nCofiwn hefyd iddo dderbyn gwahoddiad i swper yn nhŷ Seimon y gwahanglwyfus a bod gwraig wedi tarfu ar y swper hwnnw ac wedi torri ffiol o ennaint gwerthfawr er mwyn eneinio Iesu (Marc 14:3–9).\nOnd efallai y cewch eich synnu o ddeall bod tros bedair miliwn o bobl yn dioddef o’r gwahanglwyf yn ein byd ni heddiw yng ngwledydd India, Brazil ac Indonesia ac mae’r Sul hwn yn gyfle inni roi sylw i’r gwaith y mae’r Genhadaeth i Wahangleifion yn ei gyflawni.\nOnd dewch nôl am ennyd at deitl y llyfr a gyhoeddwyd er budd y genhadaeth honno: ‘A Silence and a Shouting’ – tawelwch ac elwch. Mae’r awdur yn rhyw awgrymu fod i dawelwch ei huodledd ynghanol sŵn a mwstwr ein byw. Mi fydd hi’n dymor y Baftas a’r Oscars gyda hyn a’r diwydiant ffilmiau yn ymgiprys am y gwobrau a’r sylw a ddaw yn eu sgil. Mae’n siŵr y bydd yn rhaid ailfeddwl dull y gwobrwyo eleni.\nRai blynyddoedd yn ôl derbyniodd y ffilm Into Great Silence gryn sylw a chymeradwyaeth y beirniaid ffilm a’r wasg. Ond yn wahanol i’r disgwyl, nid ffilm ydoedd hon a oedd yn cyflwyno anturiaethau diweddaraf Harry Potter neu James Bond, ond ffilm sy’n rhannu stori criw o fynachod Ffrengig mewn mynachlog ym mynyddoedd yr Alpau. Treuliant eu dyddiau mewn tawelwch, heb yngan yr un gair, ac mae symledd eu byw a’u hargyhoeddiad unplyg yn fynegiant gwahanol iawn i fwrlwm arferol bywyd.\nMi fydd adegau pan fydd ymgadw rhag dweud yn fynegiant mwy huawdl na thraethawd o eiriau. Mi gofia rhai ohonom am glasur Paul Simon ‘The Sound of Silence’ a gyfansoddodd yn 1974: ‘The words of the prophets are written on the subway walls and tenement halls and whispered in the sound of silence.’\nY mae Gair Duw yn frith o enghreifftiau o bobl yn troi i fannau tawel ac anghysbell o sŵn y byd a’i bethau ac yn darganfod yn y mannau hynny fod Duw yno hefyd.\nOnid dyna oedd profiad Jacob wedi iddo ddianc i fan anghysbell ’rôl twyllo ei dad Isaac? Mae’n rhoi ei ben i lawr ar garreg, yn cysgu, yn breuddwydio, yn dihuno ac yn galw’r lle yn Bethel am iddo ganfod fod Duw yno a bu’r profiad yn fodd i newid holl gyfeiriad ei fywyd.\nMan yr encilio i Moses oedd anialdir tir Midian ac yno wrth fugeilio defaid ei dad-yng-nghyfraith mae’n dod ar draws perth yn llosgi heb ei difa ac er mawr syndod iddo yn darganfod fod Duw yng nghanol y berth. ‘Tyn dy esgidiau oddi ar dy draed – mae’r man yr wyt yn sefyll arno yn dir sanctaidd.’ Ac fe gafodd Elias brofiad cyffelyb; mae’n gorfod dianc rhag llid a chynddaredd Jesebel gwraig Ahab ’rôl llwyddiant yr ornest ar fynydd Carmel, i ogof ar fynydd Horeb, ac yn canfod fod Duw nid mewn cynyrfiadau nerthol – taran a gwynt a thân – ond mewn sibrydiad tawel. Wrth droi i dudalennau’r Testament Newydd, canfyddwn y gwerth y mae Iesu Grist ei hun yn ei roi ar encilio i fannau unig a chael fod Duw yno yn y tawelwch yn ei atgyfnerthu.\nYnghanol dwfn ddistawrwydd, ymhell o sŵn y dref,\nFe hoffai ddal cymundeb â’i Dad oedd yn y nef.\nY mae’r Salmydd yn nodi’r angen inni brofi tawelwch ac elwch: ‘Yn Nuw y mae fy enaid yn ymdawelu ac oddi wrtho ef y daw fy ngwaredigaeth’ (Salm 62:2). Ond pedair salm yn ddiweddarach mae yn newid cywair: ‘Gwaeddwch yn uchel i Dduw, holl bobl y byd! Canwch gân i ddweud mor wych ydy e, a’i foli’n hyfryd.’\nMi fydd angen inni, bob hyn a hyn, dorri’r tawelwch – pan fydd anghyfiawnder, trais a gorthrwm yn codi pen, a bryd hynny mi fydd angen inni leisio’n gryf a hyderus ein gwrthwynebiad. Un o ymadroddion cofiadwy Dr Martin Luther King oedd: ‘In the End, we will remember not the words of our enemies, but the silence of our friends.’\nMi fydd angen llais i fynegi ein protest, llais i roi sylw i’r anghenus a’r amddifad, ac i uniaethu â’r rhai a wahanwyd gan gymdeithas a chymuned oherwydd anabledd neu gred neu liw croen. Ar y Sul hwn y mae cyfle i godi’n llais drachefn dros y rhai sy’n dioddef yn ein byd a phedwar miliwn o wahangleifion yn eu plith. Elwch a Thawelwch.\nYn gymaint iti estyn llaw i’th gôd\nA noddi’r gwaith a wneir mewn estron wlad\nI wella cyflwr ac i adfer nerth\nA dwyn y gobaith am gael gwir iachâd\nFe’i gwnaethost, do, i’r Un sy’n Arglwydd Nef\nA phrofi wnei o rin ei fendith ef. (PMT)\nBendith Duw a’i amddiffyn a fyddo’n rhan.\nDarlleniad: Salm 46 a Salm 62\nBydd yn dawel yn dy Dduw,\nYmlonydda ynddo Ef,\nAc yn sŵn a therfysg byd\nFe gei ynddo noddfa gref.\nDuw yw fy nghraig a’m nerth\nA’m cymorth rhag pob braw,\nYnddo y mae lloches im\nPa beth bynnag ddaw.\n‘Pob perchen anadl molianned yr Arglwydd, molwch yr Arglwydd’ (Salm 150:6).\nGweddi: Arglwydd, ‘rho imi nerth i wneud fy rhan, i gario baich fy mrawd, i weini’n dirion ar y gwan a chynorthwyo’r tlawd. Ehanga ’mryd a gwared fi rhag culni o bob rhyw, rho imi weld pob mab i ti yn frawd i mi, O Dduw’. Amen.\nCofnodwy gan Ionawr 31, 2021 Ionawr 31, 2021 gan WHHPosted in MudiadauTagiwyd oedfa. Gadael sylw\nCofnodwy gan Ionawr 24, 2021 Chwefror 5, 2021 gan WHHPosted in MudiadauTagiwyd oedfa. Gadael sylw\nCofnodwy gan Ionawr 10, 2021 gan WHHPosted in MudiadauTagiwyd oedfa. Gadael sylw\nGeiriau i’n Cynnal: ‘Hen a newydd’\nMae gan y bardd Alfred Lord Tennyson gerdd sy’n sôn am ganu clychau clo a chlychau croeso blwyddyn.\nCenwch chwi glychau gwyllt ar draws y rhos,\nDaeth terfyn blwydd – ei rhawd sy’n marw yn y nos;\nCenwch eich clychau trwm i’w harwyl hi.\nDaw gwawr a newydd ddydd a newydd flwydd,\nSeiniwch yn uwch ei dyfod hi, chwi glychau gwyllt. (efelychiad PMT)\nArferid ar un cyfnod glymu llieiniau dros forthwylion y clychau hynny a fyddai’n seinio terfyn yr hen flwyddyn, ond fe’u tynnwyd wedyn er mwyn iddynt seinio’n glir a soniarus ddyfodiad Blwyddyn Newydd.\nFe â’r gerdd yn ei blaen i gymell y clychau sy’n seinio troad y rhod i ganu allan pob gweithred ffals a hen anghydfod blin, pob cystudd a sarhad lesteiria fywyd dyn ac yna i ganu i mewn y newydd a gwneud hynny gyda seiniau hyderus gan orseddu’r gwir, a dwyn i’n rhan ei hedd a’i obaith gwiw – Cenwch, chwi glychau gwyllt.\nAc yna daw’r gerdd i’w therfyn gyda’r anogaeth i’r clychau hynny ganu’n uwch nes diasbedain dros y lle ddyfodiad Crist i’n byd: yn oleuni sy’n drech na phob tywyllwch ac yn gwmni i’r daith ymlaen.\nWrth inni fwrw trem tros ysgwydd 2020 fe gofiwn taw blwyddyn anodd ydoedd, blwyddyn a’n hatgoffodd pa mor fregus yw bywyd, wrth inni ddwyn i gof y teuluoedd a fylchwyd a’r bywydau a effeithiwyd gan ledaeniad rheibus haint y Coronafirws. Bu’n flwyddyn a barodd inni ystyried ein gwerthoedd a’n hymwneud ag eraill; i werthfawrogi ymdrech ac ymroddiad y rhai fu’n estyn gofal a lliniaru dioddefaint. Yn flwyddyn a’n dysgodd i arafu’n cam ar droell garlamus ein byw a gwerthfawrogi’r syml a’r cyffredin.\nEr mai ond un eiliad sy’n gwahaniaethu’r hen flwyddyn a dyfodiad blwyddyn newydd, mi fydd yn rhaid, mae’n siŵr, inni gario mesur o feichiau a chyfrifoldebau’r hen dros drothwy’r newydd. Ond boed i’r eiliad honno ddwyn i’n rhan hefyd obaith a ffydd, gwroldeb a gwyleidd-dra, hyder ac iachâd.\nYmhlith mesurau gwarchod y cloi i lawr presennol mae’r gwaharddiad i deithio y tu hwnt i’n cynefin. Ond flwyddyn yn ôl, cyn bod sôn am yr haint, fe wnaeth Meryl a minnau dreulio dydd Calan yng nghwmni cyfeillion ym mhentref Llanymynech a dyma sylwi wrth inni ddychwelyd fod ffordd osgoi’r Drenewydd wedi ei hagor. Mae’n rhaid ein bod wedi methu’r arwydd ar y ffordd i fyny gan i ni gymryd yr hen ffordd trwy’r dref a’i thagfeydd arferol.\nOnd gymaint mwy hwylus oedd y ffordd newydd a’i harwynebedd llyfn a’i harwyddion llachar ac o ganlyniad buan y daethom i ben ein taith am adref.\nFe fu’r ffordd a luniwyd i osgoi pentref Llandysul yn fodd i arbed deng munud dda ar y daith i’r swyddfa yng Nghaerfyrddin pan oeddwn yn Ysgrifennydd Cyffredinol, ac mae’r ffordd osgoi rhwng Minffordd a Thremadog a gwblhawyd yn 2011 wedi diddymu’r tagfeydd ers llawer blwyddyn a fyddai’n llesteirio’r daith ar draws y cob a thrwy hen dref Porthmadog.\nMi gofia amryw ohonoch, mae’n siŵr, am yr anghenraid i arafu ac oedi wrth y tollborth ac ildio chwe cheiniog yn yr hen arian cyn y medrem groesi’r cob i Borthmadog.\nUn o’r cymeriadau a fyddai’n casglu’r dreth wrth y tollborth oedd gŵr o’r enw Johnnie Lloyd Morris ac ma ’na stori amdano ar brynhawn prysur yn anterth y tymor ymwelwyr. Roedd hen ffermwr cefnog wedi arafu’i gerbyd wrth giât y cob, ond yn gyndyn i ollwng y pisyn chwech o’i law.\nO’i weld yn crintach-fargeinio ac yn rhwystro’r llif o geir a lorïau a oedd wedi crynhoi y tu cefn iddo dyma Johnnie Lloyd Morris yn plygu at ffenest y car ac yn dweud wrth y ffermwr cyndyn: ‘Gwrandewch, ddyn – mi ddowch chi at giât ryw ddiwrnod, ac yn fanno mi fydd yn rhaid i chi ollwng y cwbl lot o’ch llaw.’\nRyn ni newydd groesi trwy borth blwyddyn newydd ac mi fydd yn llesol i ninnau hefyd ollwng ambell beth o’n gafael cyn mentro i’w newydd hynt – agwedd ac ymateb, chwerwedd a dial, hunanoldeb a thrachwant.\nMi fydd dyfodiad blwyddyn yn dwyn ei her a’i gyfle inni, drysau newydd yn agor, cyfrifoldebau newydd i’w hysgwyddo a chyfle i addunedu ac i ymddiried yn Un sy’n adnabod y ffordd.\nElfed yn ei emyn cyfarwydd sydd yn ein cymell i ddilyn yn ôl troed ein Harglwydd:\ndrwy y byd yn ôl dy droed,\n’chollodd neb y ffordd i’r nefoedd\nwrth dy ganlyn di erioed;\nmae yn olau ond cael gweld dy wyneb Di.\nA dyna anogaeth ddigonol inni i gyd ar gychwyn 2021, ar inni fentro i ffordd y flwyddyn newydd wedi adnewyddu’n ffydd yn yr Arglwydd Iesu a’i allu i’n harwain ac i fod yn gydymaith inni i’r daith ymlaen.\nNi ŵyr yr un ohonom faint o’r flwyddyn newydd hon y cawn gerdded ei ffordd anghyfarwydd – gobeithio y cawn ni oll ei cherdded hi i’w heithaf – ond o ymddiried yn Iesu Grist mi fydd ein hofnau yn diflannu, a’n calonnau yn cynhesu ar y daith:\nCawn wres ei gydymdeimlad\na’n cymell gan ei gariad\na grym ei Atgyfodiad ar y daith.\nO, diolch byth am Geidwad ar y daith.\nY mae Ioan yn ei Efengyl yn cyfeirio at yr Arglwydd Iesu fel ‘Y Ffordd’: ‘Myfi yw’r Ffordd a’r Gwirionedd a’r Bywyd; nid yw neb yn dod at y Tad ond trwof fi ac os ydych wedi fy adnabod i, byddwch yn adnabod y Tad hefyd.’\nPan fydd cymaint o bethau mewn bywyd yn ceisio’n herio a difa’n hyder a’n hanesmwytho, pan ddaw siom i fwrw’n hechel a gofid i’n hamgylchynu – os wnawn wrando’n ddigon astud fe glywn acenion yr addewid hwnnw a glywyd yng nghân yr angylion ac yn ymateb bugeiliaid a doethion o ganfod yr Un sy’n Immanuel, Duw gyda ni. Yr addewid sy’n treiddio’n gyson i ganol ein sefyllfaoedd a’n hamgylchiadau.\nPan fydd cynlluniau yn methu cyflawni’r disgwyl a’n trefniadau arferol heb gwrdd â’r gofyn, pan fydd sefydliadau a lwyddodd unwaith i greu cyffro a bywyd bellach yn merwino, pan fydd caerau a fu’n ymddangos yn ddi-syfl a chadarn bellach yn chwalu – os wnawn wrando’n ddigon astud, fe glywn y llais sy’n cyhoeddi: ‘Clywch, yr wyf fi gyda chwi.’\nAnrheg ffarwél Iesu Grist i’w ddisgyblion cyn iddo ymadael â’r byd hwn ydoedd: ‘Ac yn awr yr wyf fi gyda chwi bob amser hyd ddiwedd amser … hyd ddiwedd y byd.’\nY mae’r dweud hwnnw’n sefyll, yn addewid y medrwn ymddiried ynddo yn awr ac i bob yfory newydd a ddaw i’n rhan.\nMae trywydd bywyd am ymlaen, ac wrth i’r hen flwyddyn ddiflannu o’n calendrau a blwyddyn newydd ymagor boed i ni wrando eto ar y llais hwnnw’n datgan a gwireddu’r addewid o gwmnïaeth, ymgeledd a chymorth Duw wrth i ni fentro i lwybrau newydd ac anghyfarwydd blwyddyn arall. ‘Amgylchynaist fi yn ôl ac ymlaen a gosodaist dy law arnaf …’ (Salm 139:5)\nA boed i ni rannu Crist ag eraill fel ei dystion a’i ddisgyblion yn y byd – ‘yr un sydd â’r gallu i’n gwneud yn fwy na choncwerwyr am iddo ein caru ni.’ (Rhuf. 8:37)\nRho fwy o gariad at dy waith,\nRho fwy o sêl bob cam o’r daith;\nEin ffordd a dreiglwn arnat ti,\nY flwyddyn hon, o arwain ni. (Elfed)\nGa i ddymuno i bawb ohonoch Flwyddyn Newydd Dda wedi ei llenwi i’r ymylon gan obaith, nerth ac iechyd, llawenydd a dedwyddwch.\nDARLLENIAD: Deuteronomium 11:12; Galarnad 3:21–5; Nahum 1:7; Ioan 14:6.\nGWEDDI: Arglwydd Dduw’r canrifoedd a’n blynyddoedd, Arglwydd pob bore newydd a dydd newydd, diolchwn i Ti am gael byw’r munudyn hwn, am gael bod yn rhan o broses amser sy’n digwydd nawr. Helpa ni i weld ein bywyd ar gynfas ehangach na’r cylch y trown ni ynddo’n arferol; helpa ni i ymestyn allan i gyffwrdd ag eraill, i fod yn ymwybodol o’u sefyllfaoedd a’u hangen, ac i’w cydnabod yn frodyr ac yn chwiorydd i ni.\nArglwydd, yn ein heiriolaeth cyflwynwn i’th ofal a’th sylw y rhai sy’n dioddef yn ein byd. Yng nghysgodion rhyfel a gwrthdaro, estyn dy heddwch; ynghanol anobaith, estyn dy obaith; ynghanol tristwch, dy gysur a’th lawenydd. Lle y mae dial ac atgasedd, estyn dy gariad; lle y cyfyd balchder, dysg i ni addfwynder; lle y mae gwacter ystyr a diffyg cred, rho i ni ffydd.\nRho i ni’r grym a’r gallu i wneud gwahaniaeth yn ein byd ac i fod yn ddisteiniaid dy greadigaeth Di. Estyn dy faddeuant inni am bob camwedd a bai o’n heiddo.\nDatguddia i ni dy fwriadau a’th ewyllys mewn perthynas â’n bywyd ac agor di ddrysau cyfle yn ein hanes ac mewn hyder ffydd i fentro yn enw Crist.\nYn dy law di, Arglwydd y mae’n hamseroedd; cyflwynwn ein dyddiau i ti, gan ofyn am dy gymorth i wneud yr hyn yr wyt ti am inni ei gyflawni.\nCyflwynwn i ti bawb sydd mewn pryder a gofid a phoen, mewn hiraeth ac unigrwydd. Goleua ein llwybrau a chymorth ni i fyw yn fwy teilwng ohonot. Gwrando ein gweddïau yn enw Iesu Grist sy’n ddigyfnewid. Amen.\nCofnodwy gan Ionawr 3, 2021 Ionawr 3, 2021 gan WHHPosted in MudiadauTagiwyd oedfa. Gadael sylw\nCofnodwy gan Rhagfyr 27, 2020 Rhagfyr 27, 2020 gan WHHPosted in MudiadauTagiwyd oedfa. Gadael sylw\nCofnodwy gan Rhagfyr 20, 2020 gan WHHPosted in MudiadauTagiwyd oedfa. Gadael sylw


Deuteronomium 7 (BWM) - Bible Society\nDeuteronomium 7 BWM\n1Pan y’th ddygo yr ARGLWYDD dy DDUW i mewn i’r wlad yr ydwyt ti yn myned iddi i’w meddiannu, a gyrru ohono ymaith genhedloedd lawer o’th flaen di, yr Hethiaid, a’r Girgasiaid, a’r Amoriaid, a’r Canaaneaid, a’r Pheresiaid, a’r Hefiaid, a’r Jebusiaid, saith o genhedloedd lluosocach a chryfach na thydi; 2A rhoddi o’r ARGLWYDD dy DDUW hwynt o’th flaen di, a tharo ohonot ti hwynt: gan ddifrodi difroda hwynt; na wna gyfamod â hwynt, ac na thrugarha wrthynt. 3Nac ymgyfathracha chwaith â hwynt: na ddod dy ferch i’w fab ef, ac na chymer ei ferch ef i’th fab dithau. 4Canys efe a dry dy fab di oddi ar fy ôl i, fel y gwasanaethont dduwiau dieithr: felly yr ennyn llid yr ARGLWYDD i’ch erbyn chwi, ac a’th ddifetha di yn ebrwydd 5Ond fel hyn y gwnewch iddynt: Dinistriwch eu hallorau, a thorrwch eu colofnau hwynt; cwympwch hefyd eu llwynau, a llosgwch eu delwau cerfiedig hwy yn y tân. 6Canys pobl sanctaidd ydwyt ti i’r ARGLWYDD dy DDUW: yr ARGLWYDD dy DDUW a’th ddewisodd di i fod yn bobl unig iddo ei hun, o’r holl bobloedd sydd ar wyneb y ddaear. 7Nid am eich bod yn lluosocach na’r holl bobloedd, yr hoffodd yr ARGLWYDD chwi, ac y’ch dewisodd; oherwydd yr oeddech chwi yn anamlaf o’r holl bobloedd: 8Ond oherwydd caru o’r ARGLWYDD chwi, ac er mwyn cadw ohono ef y llw a dyngodd efe wrth eich tadau, y dug yr ARGLWYDD chwi allan â llaw gadarn, ac a’ch gwaredodd o dŷ y caethiwed, o law Pharo brenin yr Aifft. 9Gwybydd gan hynny mai yr ARGLWYDD dy DDUW sydd DDUW, sef y DUW ffyddlon, yn cadw cyfamod a thrugaredd â’r rhai a’i carant ef, ac a gadwant ei orchmynion, hyd fil o genedlaethau; 10Ac yn talu’r pwyth i’w gas, yn ei wyneb gan ei ddifetha ef: nid oeda efe i’w gas; yn ei wyneb y tâl efe iddo. 11Cadw gan hynny y gorchmynion, a’r deddfau, a’r barnedigaethau, y rhai yr ydwyf fi yn eu gorchymyn i ti heddiw, i’w gwneuthur.\n12A bydd, o achos gwrando ohonoch ar y barnedigaethau hyn, a’u cadw, a’u gwneuthur hwynt; y ceidw yr ARGLWYDD dy DUW â thi y cyfamod, a’r drugaredd, a addawodd efe trwy lw i’th dadau di: 13Ac a’th gâr, ac a’th fendithia, ac a’th amlha di; ac a fendiga ffrwyth dy fru, a ffrwyth dy dir di, dy ŷd, a’th win, a’th olew, a chynnydd dy wartheg, a diadellau dy ddefaid, yn y tir y tyngodd efe wrth dy dadau, ar ei roddi i ti. 14Bendigedig fyddi uwchlaw yr holl bobloedd: ni bydd yn dy blith di un gwryw nac un fenyw yn anffrwythlon, nac ymhlith dy anifeiliaid di. 15Hefyd yr ARGLWYDD a dynn oddi wrthyt ti bob gwendid, ac ni esyd arnat ti yr un o glefydau drwg yr Aifft, y rhai a adwaenost: ond ar dy holl gaseion di y rhydd efe hwynt. 16Difetha gan hynny yr holl bobloedd y mae yr ARGLWYDD dy DDUW yn eu rhoddi i ti: nac arbeded dy lygad hwynt, ac na wasanaetha eu duwiau hwynt; oblegid magl i ti a fyddai hynny. 17Os dywedi yn dy galon, Lluosocach yw y cenhedloedd hyn na myfi; pa ddelw y gallaf eu gyrru hwynt ymaith? 18Nac ofna rhagddynt: gan gofio cofia yr hyn a wnaeth yr ARGLWYDD dy DDUW i Pharo, ac i’r holl Aifft: 19Y profedigaethau mawrion y rhai a welodd dy lygaid, a’r arwyddion, a’r rhyfeddodau, a’r llaw gadarn, a’r braich estynedig, â’r rhai y’th ddug yr ARGLWYDD dy DDUW allan: felly y gwna’r ARGLWYDD dy DDUW i’r holl bobloedd yr wyt ti yn eu hofni. 20A’r ARGLWYDD dy DDUW hefyd a ddenfyn gacwn yn eu plith hwynt, hyd oni ddarfyddo am y rhai gweddill, a’r rhai a ymguddiant rhagot ti. 21Nac ofna rhagddynt: oblegid yr ARGLWYDD dy DDUW sydd yn dy ganol di, yn DDUW mawr, ac ofnadwy. 22A’r ARGLWYDD dy DDUW a yrr ymaith y cenhedloedd hynny o’th flaen di, bob ychydig ac ychydig: ni elli eu difetha hwynt ar unwaith, rhag myned o fwystfilod y maes yn amlach na thydi. 23Ond yr ARGLWYDD dy DDUW a’u rhydd hwynt o’th flaen di, ac a’u cystuddia hwynt â chystudd dirfawr, nes eu difetha hwynt; 24Ac a rydd eu brenhinoedd hwynt yn dy law di, a thi a ddifethi eu henw hwynt oddi tan y nefoedd: ni saif gŵr yn dy wyneb di, nes difetha ohonot ti hwynt. 25Llosg ddelwau cerfiedig eu duwiau hwynt yn tân: na chwennych na’r arian na’r aur a fyddo arnynt, i’w cymryd i ti; rhag dy faglu ag ef: oblegid ffieidd-dra i’r ARGLWYDD dy DDUW ydyw. 26Na ddwg dithau ffieidd-dra i’th dŷ, fel y byddech ysgymunbeth megis yntau: gan ddirmygu dirmyga ef, a chan ffieiddio ffieiddia ef: oblegid ysgymunbeth yw efe.


Hafan > Hyfforddiant\nGwasanaethau hyfforddi rydym yn ei gynnig\nMae ein holl gyrsiau hyfforddiant yn cael eu darparu gan ein hyfforddwyrFood Safety Training 3 profiadol, llawer sy'n Swyddogion sy'n gweithio o fewn Safonau Masnach neu Iechyd yr Amgylchedd ac sydd i gyd yn arbenigwyr yn eu meysydd.\nRydym yn cynnig Cymwysterau hyfforddiant achrededig a hyfforddiant heb ei achredu, gan gynnwys hyfforddiant pwrpasol ar gyfer grwpiau, y gellir ei deilwra i ddiwallu'ch anghenion. Rydym yn Ganolfan Hyfforddi achrededig gyda Highfields a'r Gymdeithas Frenhinol ar gyfer Iechyd y Cyhoedd.\nOs na welwch gwrs sy'n diwallu'ch anghenion isod, cysylltwch â ni i weld a allwn gyflwyno'r cwrs rydych chi'n edrych amdano. Rydym hefyd yn croesawu eich adborth ar gyrsiau yr hoffech ein gweld yn eu cynnig yn y dyfodol.\nGwasanaethau Rheoliadol a Rennir (Hyfforddiant), Pen-y-bont ar Ogwr, Caerdydd a Bro Morgannwg, Ystafell 116, Neuadd y Sir, Glanfa'r Iwerydd, Caerdydd, CF10 4UW\nSicrhewch eich bod yn darllen trwy'r wybodaeth ar y dudalen hon, ynghyd â manylion ar gyfer y cwrs hyfforddi penodol yr hoffech ei fynychu. Mae'r dudalen hon yn cynnwys gwybodaeth bwysig sy'n berthnasol i bob cwrs, ynghyd â manylion ar sut i archebu a thalu am eich cwrs.\nSut mae ein cyrsiau hyfforddi yn cael eu cyflwyno?\nRydym yn cynnig hyfforddiant dan hyfforddiant wyneb yn wyneb ac ar-lein, felly mae opsiwn i weddu i bawb. Mae ein hyfforddiant wyneb yn wyneb yn digwydd ym Mhen-y-bont ar Ogwr, Caerdydd a Bro Morgannwg a gallwn hefyd ddarparu hyfforddiant yn rhagosodiad eich busnes, os oes gennych chi grŵp o staff yr ydych chi am eu hyfforddi. Cysylltwch â ni i drafod eich gofynion ar gyfer hyfforddiant grŵp.\nDyddiadau a Lleoliadau Cwrs\nRhoddir manylion dyddiadau a lleoliadau'r cwrs, neu arwydd bod y cwrs yn cael ei gyflwyno ar-lein, ar y tudalennau hyfforddi penodol ar gyfer y Cymwysterau. Gellir gweld dolenni i'r rhain ar waelod y dudalen hon.\nHyfforddiant wyneb yn wyneb - Diogelwch yn Gyntaf\nMae diogelwch ein hyfforddwyr a chynrychiolwyr ein cyrsiau o'r pwys mwyaf i ni yn y Gwasanaethau Rheoliadol a Rennir. Felly mae gennym brotocolau llym ar waith i sicrhau iechyd a diogelwch pawb sy'n mynychu ein hyfforddiant. Peidiwch â gwneud unrhyw drefniadau teithio neu lety i fynychu ein cyrsiau nes bod y cwrs wedi'i gadarnhau fel un sy'n mynd ymlaen, gan eu bod yn destun newid ar hyn o bryd.\nHyfforddiant ac Asesu Ar-lein\nOnline TrainingOs byddwch chi'n archebu ar un o'n cymwysterau ar-lein achrededig yna bydd angen i chi gael yr offer canlynol, er mwyn gallu cymryd yr e-asesiad ar ddiwedd y cwrs hyfforddi:\nGliniadur / cyfrifiadur / llechen neu debyg gyda meicroffon\nCamera gwe wedi'i ymgorffori yn eich cyfrifiadur / llechen. neu gamera gwe ar wahân\nMynediad i'r rhyngrwyd (bydd angen Google Chrome arnoch, i'w lawrlwytho am ddim, i gael mynediad i'n cyrsiau\nByddwch yn cael eich trafod trwy'r broses a bydd gennych fideo clir i'w ddilyn, i helpu i sefydlu'ch offer yn barod ar gyfer yr asesiad. I gael mwy o wybodaeth am yr offer penodol sydd ei angen arnoch, gweler Cwestiynau Cyffredin Highfield yma.\nBydd eich e-asesiad yn cael ei archebu ar eich cyfer ar yr un diwrnod â'ch cwrs hyfforddi, fel y gallwch ei gwblhau ar ôl i'n hyfforddiant gael ei ddarparu. Edrychwch ar yr amserlenni enghreifftiol a ddarperir ar ein tudalennau Cymhwyster am amser bras. Os nad yw'r amser hwn yn addas, cysylltwch â ni i drafod eich opsiynau cyn i chi archebu cwrs ar-lein gyda ni.\nCostau ein cyrsiau\nRhestrir cost pob un o'n Cymwysterau ar y tudalennau Cymwysterau, y gallwch chi ddod o hyd iddynt isod. Mae cost ychwanegol ar gyfer cyrsiau achrededig ar-lein, gan fod yr e-asesiad yn cael ei fywiogi o bell gan ein corff dyfarnu. Gellir gweld y manylion llawn ar y tudalennau Cymhwyster isod.\nArchebu a Thalu\nOs hoffech archebu lle ar un neu fwy o'n cyrsiau, e-bostiwch training-srswales@valeofglamorgan.gov.uk. Ar ôl i ni dderbyn eich e-bost byddwn yn cysylltu â chi i drefnu taliad ar gyfer y cwrs. Mae angen talu'n llawn cyn mynychu'r cwrs.\nMae'r holl brisiau'n cynnwys e-dystysgrif, a fydd yn cael ei e-bostio atoch cyn gynted â phosibl ar ôl cwblhau'r cwrs, os ydych chi wedi cyflawni'r Cymhwyster. Anfonir hwn i'r cyfeiriad e-bost a ddarparwyd gennych ar eich ffurflen archebu, felly gwnewch yn siŵr ei fod yn gywir. Os byddai'n well gennych i dystysgrif copi caled gael ei phostio atoch, mae cost ychwanegol o £ 1.50 a gall hyn gymryd hyd at dair wythnos i'w dderbyn. Mae'r ffurflen archebu yn gofyn ichi a hoffech chi uwchraddio i dystysgrif copi caled felly gwnewch yn siŵr eich bod chi'n nodi hyn ar eich ffurflen archebu wrth archebu'ch cwrs.\nOs oes gennych unrhyw gwestiynau eraill am ein cyrsiau nad ydynt yn cael eu hateb ar y dudalen hon, neu'r tudalennau Cymhwyster ar gyfer y cwrs y mae gennych ddiddordeb ynddo, cysylltwch â ni.\nCliciwch ar y dolenni isod i ddarganfod mwy am y cyrsiau hyfforddi rydyn ni'n eu darparu:\nRydym yn darparu hyfforddiant achrededig Highfield ar Lefelau 2 a 3\nCyflwyniad i egwyddorion HACCP (dadansoddi peryglon a phwyntiau rheoli critigol), a all helpu i gefnogi'r rhai sy'n rhan o dîm HACCP mewn amgylchedd arlwyo.\nMae'r cymhwyster hwn wedi'i anelu at drinwyr bwyd a staff eraill sy'n ymwneud â pharatoi a gwasanaethu bwyd sy'n gweithio yn y diwydiant arlwyo neu sy'n dymuno gwneud hynny.\nRydym yn darparu'r wybodaeth sydd ei hangen ar weithwyr i sicrhau amgylchedd gwaith diogel o fewn sefydliad.


Sgwrsio Vhembe Dinesig Ardal. Sgwrsio am ddim gyda dieithryn ar hap yn syth o Vhembe Dinesig Ardal.\nChatroulette Vhembe Dinesig Ardal\nCroeso i Chatroulette Vhembe Dinesig ArdalCyswllt i berson aleatory unrhyw le yn y byd. Gyda Chatroulette Vhembe Dinesig Ardal gallwch ddewis rhwng yr opsiynau canlynol:- Sgwrs am ddim gyda phob math o bobl o Vhembe Dinesig Ardal. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Vhembe Dinesig Ardal:


Datganiad Ysgrifenedig: Cyd-bwyllgorau Corfforedig – ymgynghoriad ar Reoliadau Sefydlu drafft (12 Hydref 2020) | LLYW.CYMRU\nDatganiad Ysgrifenedig: Cyd-bwyllgorau Corfforedig – ymgynghoriad ar Reoliadau Sefydlu drafft\nMae sefydlu Cyd-bwyllgorau Corfforedig yn nodwedd annatod o Fil Llywodraeth Leol ac Etholiadau (Cymru), sy’n mynd drwy broses Pwyllgor y Senedd ar hyn o bryd.\nO’r cychwyn cyntaf rwyf wedi ymrwymo i weithio’n agos gyda chynrychiolwyr o Lywodraeth Leol a rhanddeiliaid eraill sydd â diddordeb i gyd-ddatblygu’r model Cyd-bwyllgorau Corfforedig. Rwy’n awyddus i symud y sgyrsiau manwl hyn sy’n ymwneud â sefydlu Cyd-bwyllgorau Corfforedig, ymlaen yn ffurfiol, a heddiw rwy’n lansio ymgynghoriad ffurfiol ar y Rheoliadau drafft a fydd yn sefydlu pedwar Cyd-bwyllgor Corfforedig rhanbarthol ar draws Cymru.\nCaiff y pedwar Cyd-bwyllgor Corfforedig eu sefydlu i gyflawni swyddogaethau sy’n ymwneud â Chynllunio Datblygu Strategol a Chynllunio Trafnidiaeth Ranbarthol; byddant hefyd yn cael y pŵer i wneud pethau i hyrwyddo neu wella llesiant economaidd eu hardaloedd. Yn yr ardaloedd hyn mae consensws bod gweithio ar y raddfa hon yn gwneud synnwyr – gosod dulliau cynllunio datblygu economaidd, trafnidiaeth a defnydd tir ochr yn ochr er mwyn datblygu economïau rhanbarthol llwyddiannus ac annog twf ar lefel leol.\nMae’r ymgynghoriad yn ceisio barn ar gynnwys y Rheoliadau – sy’n nodi eu hardal ddaearyddol; y trefniadau llywodraethu, cyfansoddiadol, cyllid a cyllido craidd; darpariaethau ar gyfer staffio a’r gweithlu; a’r swyddogaethau y byddant yn eu harfer.\nRwy’n ymgynghori ar y Rheoliadau drafft ar y cam hwn yn nhrafodaethau pwyllgor y Senedd, a chyn i’r Bil gael Cydsyniad Brenhinol, er mwyn rhoi cyfle cynnar a helaeth i lywodraeth leol, a rhanddeiliaid eraill sydd â diddordeb, roi eu barn ar y cynigion manwl sydd wedi’u cynnwys yn y Rheoliadau.\nYn amodol ar ganlyniad yr ymgynghoriad hwn, fy mwriad yw gosod y rheoliadau sefydlu gerbron y Senedd i’w hystyried yn gynnar yn 2021. Bydd y rheoliadau yn ddarostyngedig i’r weithdrefn gadarnhaol, ac yn cael eu hystyried gan y Senedd ar y cam hwn.\nDaw’r ymgynghoriad 12 wythnos hwn i ben ar 4 Ionawr 2021. Gallwch weld y ddogfen ymgynghori a dogfennau ategol, gan gynnwys asesiad effaith rheoleiddiol, drwy’r ddolen ganlynol: https://llyw.cymru/rheoliadau-i-sefydlu-cyd-bwyllgorau-corfforedig\nOchr yn ochr â’r broses ymgynghori ffurfiol hon, rwyf hefyd yn cynnal digwyddiadau ymgysylltu gyda llywodraeth leol a rhanddeiliaid eraill.\nRwyf wedi ymrwymo i barhau i weithio gyda llywodraeth leol a rhanddeiliaid eraill ar ddatblygu Cyd-bwyllgorau Corfforedig ymhellach a’u rhoi ar waith, ac rwy’n edrych ymlaen at dderbyn eich barn a’ch safbwyntiau drwy’r broses ymgynghori hon.


Mae’r ymgyrch ‘Het i Helpu’ yn bwriadu troi Cymru yn goch, gwyn a gwyrdd y gaeaf hwn ac yn gyfle i bobl ddangos eu cefnogaeth i’r mudiad yn ystod y cyfnod heriol yma. Mae nifer cyfyngedig o’r hetiau ar gael i’w prynu am £15 ac eisoes wedi derbyn croeso cynnes gan rai o gefnogwyr amlycaf yr Urdd.\nMewn fideo sy’n cynnwys cyfraniadau gan enwogion Ymddiriedolaeth Bêl-droed Cymru, mae Aaron Ramsey a’r criw yn falch o gyfrif eu hunain yn un o 4 miliwn o gyn-aelodau’r Urdd, ac yn diolch i'r mudiad am yr holl atgofion braf. Mae modd gwylio’r fideo yma.\nO ganlyniad i sefyllfa Covid-19, mae’r Urdd yn wynebu’r cyfnod mwyaf heriol yn ei 98 mlynedd o hanes. Mae’r mudiad wedi colli 49% o’i gweithlu (dros 160 wedi gadael allan o gyfanswm o 382), a chyda Gwersylloedd yr Urdd yn parhau i fod ar gau i breswylwyr ynghyd â chyfyngiadau ar weithgareddau adran y maes, celfyddydau a chwaraeon, mae’r rhagolwg ariannol am y ddwy flynedd nesaf yn dangos gostyngiad incwm sylweddol o £14 miliwn a cholledion o dros £3.4 miliwn i’r mudiad.\n“Fel cymaint o sefydliadau, busnesau ac elusennau eraill ledled y wlad, mae hon wedi bod yn flwyddyn ddinistriol i ni,” meddai Prif Weithredwr yr Urdd, Siân Lewis. “Rydym wedi’n taro’n galed gan effeithiau’r pandemig ac yn rhagweld bod cyfnod anodd o’n blaenau.\n“Serch hynny, mae’r Urdd wedi addasu i’r ‘normal newydd’, wedi arall gyfeirio ein gwasanaethau ble’n bosib i gynnig gweithgareddau rhithiol a chymunedol ac rydym yn hyderus y ddawn drwyddi gyda’n gilydd. Rydym ni’n galw ar y rheiny sy’n medru fforddio gwneud, i gefnogi’n hymgyrch ‘Het i Helpu’ y gaeaf hwn, ac i ddangos cefnogaeth i’r Urdd ac i Gymru drwy wisgo’n hetiau coch, gwyn a gwyrdd. Rydym fel mudiad yn parhau i roi ein haelodau gyntaf ac i flaenoriaethu ein gwaith gydag ieuenctid Cymru.\n“Hoffwn ddiolch i Ymddiriedolaeth Bêl-droed Cymru am ddangos eu cefnogaeth unwaith eto i’r Urdd,” ychwanega Siân. “Ers blynyddoedd, rydym wedi gweithio mewn partneriaeth ar brosiectau a digwyddiadau ond rydym yn gwerthfawrogi eu cyfeillgarwch nawr yn fwy nag erioed.”\nMae’r hetiau ar werth ar y wefan\nMewn ymateb i gyfyngiadau Covid-19, mae adrannau’r Urdd wedi parhau i drefnu amrywiaeth eang o weithgareddau ar gyfer eu haelodau, gan gynnwys sesiynau ieuenctid ar-lein, cyfleoedd chwaraeon mewn rhai rhanbarthau ar draws Cymru, gweithdai celfyddydol rhithiol a gwasanaethau Awyr Agored i bobl ifanc bregus.


Y cynni yn parhau i gynghorau - CLILC\nY cynni yn parhau i gynghorau\nDydd Llun, 29 Hydref 2018\nMae cynghorau Cymru yn parhau i archwilio goblygiadau cyllideb y DU ar hyn o bryd. Cynigir y mesurau canlynol gan CLlLC i helpu trethdalwyr ar draws Cymru. Mae’n hanfodol bod mwy o gyllid yn cael ei fuddsoddi mewn gwasanaethau craidd, yn enwedig ysgolion, gofal cymdeithasol, trafnidiaeth, gwasanaethau iechyd meddwl a llu o wasanaethau eraill.\nMae CLlLC wedi galw am y canlynol:\nBod unrhyw gyllid a gyhoeddwyd yn y gyllideb heddiw a fydd yn dod i Gymru yn cael ei fuddsoddi yn gyfan gwbl mewn gwasanaethau craidd lleol megis ysgolion, gofal cymdeithasol a thrafnidiaeth.\nBod Llywodraeth Cymru yn gweithredu ar ei addewid mai cynghorau fydd y “cyntaf yn y ciw” am unrhyw gyllid ychwanegol, ac felly yn lleddfu peth o’r baich ar dalwyr y dreth cyngor.\nLlywodraeth Cymru i rhoi hwb i gyllido gwasanaethau lleol trwy drosglwyddo’r holl grantiau unigol a gyhoeddwyd y tu allan i’r setliad eleni i fewn i gyllid craidd e.e. y £15m ar gyfer ysgolion.\nCynnydd mewn cyllido gwaelodol er mwyn cynyddu cyllidebau hynny sydd wedi cael eu gadael â setliadau -1%\nYn olaf, bod yn rhaid i fater pensiynau athrawon gael ei ddatrys; fel arall, bydd unrhyw arian newydd yn cael ei lyncu.\nDywedodd y Cynghorydd Debbie Wilcox (Casnewydd), Arweinydd CLlLC:\n“Dyma gyllideb hynod anodd arall gan San Steffan sydd ddim yn rhoi’r diwedd ar gynni fel a addawodd Prif Weinidog Prydain. Mae llywodraeth leol yng Nghymru yn parhau i ysgwyddo baich y cynni ariannol, a’r flwyddyn nesaf yw’r flwyddyn ble y bydd costau’r gweithlu yn cynyddu hyd yn oed yn fwy. Rydyn ni wir wedi cyrraedd pwynt di-droi’n ôl. Ysgrifennodd pob un o’r 22 o’r arweinwyr cyngor i Lywodraeth Cymru heddiw yn galw arni i wneud popeth o fewn ei gallu i adfer hyblygrwydd ym mheth o’r cyllid grant fel ein bod yn gallu ymateb yn lleol i bwyseddau chwyddiant o fewn addysg a gofal cymdeithasol. Heb yr hyblygrwydd hynny, rydyn ni’n ofni am swyddi o fewn addysg, gofal cymdeithasol a meysydd eraill a fydd yn effeithio ar safon y gwasanaeth a ddarperir.\n“Rydyn ni’n gwerthfawrogi parodrwydd Llywodraeth Cymru i wrando â’u hymrwymiad taw llywodraeth leol fydd y “cyntaf yn y ciw” ar gyfer unrhyw arian ychwanegol y mae’n ei dderbyn gan Lywodraeth y DU, er mwyn helpu i leddfu baich y cynni ariannol ar bobl yng Nghymru trwy fuddsoddi mewn gwasanaethau cyhoeddus lleol.”\nDywedodd y Cynghorydd Anthony Hunt (Torfaen), Llefarydd CLlLC dros Gyllid ac Adnoddau:\n“Mae’n hanfodol bod gwasanaethau lleol yn cael yr hawl cyntaf ar unrhyw adnoddau ychwanegol sy’n dod i Gymru. Rydyn ni yn dal yn bryderus am gostau gweithlu ac yn enwedig felly y cynnydd mewn cyfraniadau cyflogwyr i’r Cynllun Pensiynau Athrawon a fydd yn gadael ein hysgolion ni mewn sefyllfa druenus. Mae cyfle yn dal i fod yn y cyd-destun Cymreig i wella ar y sefyllfa trwy ddefnyddio cyllideb Llywodraeth Cymru a pheth o’r cyllid ychwanegol sy’n dod o gynigion y Canghellor.”\n“Rydyn ni’n gwybod bod llymder wedi effeithio ar bob agwedd o gymunedau Cymru. Yn gyffredin â Llywodraeth Cymru, mae’r 22 cyngor yn edrych ymlaen yn fawr i’r amser pan y bydd y polisi hwn wedi dod i ben. Fodd bynnag, tan hynny, mae’n ofynnol i ni i gyd i weithio gyda’n gilydd i sicrhau dyfodol gwasanaethau hanfodol ar draws Cymru.”\nCategorïau: Cyllid ac adnoddau Newyddion


Alwminiwm argaenau ysgythriad broses-newyddion-Guangdong Bahe adeilad deunyddiau Co., Ltd\nO Mae'r diseimio → golchi cyrydu asid → → → → → cyrydu alcali golchi golchi golchi golchi golchi golchi ocsidio → → → → → → golchi golchi.\nProffiliau ar ôl y cyrydiad asid cyntaf, ar ôl y cyrydiad alcali, golau, cyn diwedd y gwaredu. Ganolfan y dechnoleg yn ysgythru asid, patrwm mecanyddol, gan y tywod, ac ati yn cael eu pennu gan y cyrydiad asid. Wahanol eclipse alcalïaidd, y fantais fwyaf o ysgythru asid i mecanyddol patrwm cryf, o'r tywod cyflym, isel defnydd o alwminiwm, fel arfer 3-5 munud ddod i ben, defnydd o alwminiwm bron alcalin ysgythriad 1 / 8 1 / 6.\nFodd bynnag, y problemau amgylcheddol o asid cyrydu fwyfwy rhagorol: asid tanc nwy gwenwynig HF dianc a golchi llygredd tanc. Fel arfer, pantiau yn hynod wenwynig a gwaredu yn fwy anodd. Yn ogystal, ar ôl y driniaeth o asid ysgythriad, ymddangosiad gwallt tywyll tywyll, er bod erydu parhaus alcali diwethaf a golau, gall lliwiau rhai, ond yn dal i fod yn dywyll iawn, i gynyddu y broses, ond hefyd wedi colli y luster, a hefyd angen alwminiwm argaenau mentrau i wella.\nMae alwminiwm argaenau ysgythriad broses effeithiol yn gwella effeithlonrwydd cynhyrchu argaenau alwminiwm ac yn lleihau cost cynhyrchu argaenau alwminiwm, ac yn dwyn am lygredd amgylcheddol. Felly, rhaid i fentrau argaenau alwminiwm hefyd wneud mesurau diogelu amgylcheddol angenrheidiol, y duedd o ran datblygiad da.\nPâr o:Sut i ddelio â sgrap alwminiwm yn cynhyrchu argaenau alwminiwm? Nesaf:Hanes datblygiad o'r frech wen


Datganiad Ysgrifenedig: Lansio ymgynghoriad cyhoeddus ar y Cod Anghenion Dysgu Ychwanegol drafft | beta.llyw.cymru\nMae'n bleser gennyf gyhoeddi fy mod wedi lansio'r ymgynghoriad cyhoeddus ar y Cod Anghenion Dysgu Ychwanegol drafft (“y Cod”) o dan Ddeddf Anghenion Dysgu Ychwanegol a'r Tribiwnlys Addysg (Cymru) 2018 ("y Ddeddf").\nPrif nod yr ymgynghoriad hwn yw ceisio barn ar y Cod drafft, y rheoliadau drafft sy'n ymwneud â Thribiwnlys Addysg Cymru a chydlynwyr Anghenion Dysgu Ychwanegol a'r bwriad polisi ar gyfer nifer o reoliadau arfaethedig eraill sy'n ymwneud ag anghenion dysgu ychwanegol. Rydym hefyd yn gwahodd sylwadau ar ddiwygiadau arfaethedig i'r cod ar blant sy'n derbyn gofal o dan Ddeddf Gwasanaethau Cymdeithasol a Llesiant (Cymru) 2014 (Cod Ymarfer Rhan 6 - Plant sy'n Derbyn Gofal a Phlant sy'n cael eu Lletya)) a'r bwriad polisi ar gyfer y rheoliadau arfaethedig sy'n ymwneud ag addysg plant sy'n derbyn gofal, yn enwedig y plant hynny sydd ag anghenion dysgu ychwanegol.\nMae'r Cod drafft yn cynnwys canllawiau statudol y bydd yn rhaid i bersonau neu gyrff cyhoeddus roi ystyriaeth iddynt wrth arfer eu swyddogaethau o dan y Ddeddf. Mae'r Cod drafft hefyd yn cynnwys gofynion a fyddai'n cael eu gosod ar awdurdodau lleol a chyrff llywodraethu ysgolion a gynhelir a chyrff llywodraethu sefydliadau addysg bellach yng Nghymru. Mae'r cynigion am reoliadau yn ymdrin ag amryw o faterion a fydd yn ffurfio rhan o'r system gyffredinol yng Nghymru ar gyfer diwallu anghenion dysgwyr ag anghenion dysgu ychwanegol.\nMae'r drafft hwn o'r Cod wedi cael ei ddatblygu'n sylweddol ers y fersiynau blaenorol ac rwy'n ddiolchgar am gymorth ystod eang o randdeiliaid sydd wedi cyfrannu at ddatblygu'r Cod drwy gydweithio a chyd-gynhyrchu.\nNod y Ddeddf, y Cod terfynol a'r rheoliadau yw gweddnewid y system ar gyfer cefnogi plant a phobl ifanc 0-25 oed yng Nghymru sydd ag anghenion dysgu ychwanegol. Bwriad y pecyn hwn o gynigion yw cefnogi tri amcan cyffredinol y Ddeddf, sef:\ncreu un fframwaith deddfwriaethol sy'n cefnogi pob plentyn o oed ysgol gorfodol neu’n iau sydd ag anghenion dysgu ychwanegol (ADY), a phobl ifanc sydd ag ADY ac yn yr ysgol neu mewn addysg bellach;\nproses integredig a chydweithredol o asesu, cynllunio a monitro sy'n hwyluso ymyriadau cynnar, amserol ac effeithiol;\nsystem deg a thryloyw ar gyfer rhoi cyngor a gwybodaeth, a datrys pryderon ac apeliadau.\nMae'r amcanion hyn, yn eu tro yn ffurfio rhan greiddiol o Cenhadaeth ein Cenedl ar gyfer addysg yng Nghymru.\nBydd y Cod statudol yn rhan hanfodol o'n Rhaglen i Drawsnewid y System ADY. Ein nod yw cyflwyno Cod sy'n hwylus i’w ddefnyddio ac sy’n glir i'r rheini y mae rhaid iddynt roi ystyriaeth i'r canllawiau statudol a chydymffurfio ag unrhyw ofynion gorfodol sydd ynddo. Rwyf am gyflwyno Cod sy'n galluogi ein partneriaid i ddeall eu rolau a'u cyfrifoldebau fel eu bod yn gallu sicrhau'r canlyniadau gorau ar gyfer plant a phobl ifanc yng Nghymru. Drwy wneud hynny, bydd y system ADY newydd yn help i drawsnewid disgwyliadau, profiadau a chanlyniadau i blant a phobl ifanc ag anghenion dysgu ychwanegol.\nMae'r ddogfen ymgynghori ar gael ar https://beta.llyw.cymru/cod-anghenion-dysgu-ychwanegol-drafft a bydd gofyn am ymateb cyn y dyddiad cau, sef 22 Mawrth 2019. Rwy'n annog pawb sydd â diddordeb yn y diwygiadau, yn enwedig plant a phobl ifanc i roi eu barn. Rwy'n croesawu hynny, a bydd dogfen ymgynghori ar wahân ar gael i blant a phobl ifanc yn fuan wedi'r flwyddyn newydd. Byddwn yn cynnal cyfres o ddigwyddiadau i randdeiliaid ledled Cymru yn y flwyddyn newydd, yn ogystal â gweithdai penodol i blant a'u teuluoedd, er mwyn iddynt gael dweud eu dweud am y cynigion hyn.\nRwy'n edrych ymlaen at gael cydweithio â’n holl randdeiliaid dros y misoedd nesaf wrth i ni ddal ati i lunio a chyflwyno'r rhaglen drawsnewid bwysig hon. Gyda'n gilydd, gallwn gyflwyno system sy'n rhoi cymorth gwirioneddol i blant a phobl ifanc ag ADY yng Nghymru i oresgyn rhwystrau i ddysgu a chyrraedd eu potensial llawn.


Cymysgydd Vortex | cyflenwr gwneuthurwr o Taiwan dosbarthwr cyfanwerthwr\nRydym yn aml yn gwella ein cynnyrch gan fod pob newid technoleg yn y diwydiant sy'n datblygu'n gyflym. Rydym yn ceisio pob ffordd i wneud yn siŵr bod ein cynnyrch o Cymysgydd Vortex yn bodloni gofynion ein cwsmeriaid. rydym yn hapus i gynnig gwybodaeth fanwl o fwy modelau ar gyfer eich cyfeirnod. Os gwelwch yn dda cysylltwch nawr.\nmodel - VTX-301R\nHir-Cymysgydd Vortex parhaol\nCywiro cyflymder Auto ar gyfer RPM sefydlog.\nGyriant modur di-liw DC.\nHir-amser bywyd parhaol,adeiladwyd ar gyfer oriau gwaith eithafol.\nSioc gradd uchel-amsugno troed silicon ar gyfer gwell sefydlogrwydd.\nGorlwytho a dyfais amddiffyn rhag gorgynhesu diogelwch.\nUchel-trwch ewyn trwsio x1.\nMeintiau eraill o uchel-trwch ewyn dwysedd.\n999999999 http://schema.org/InStock USD 2020-12-31 https://www.laboratoryequipment.com.tw/cy/vortex-mixer.html


Priod: Alice Martha Hall (née Walker)\nPriod: Margaret Hall (née Jones)\nRhiant: Ann Hall (née Guard)\nGanwyd 31 Rhagfyr 1881 ym Mhenrhiwceibr, Aberpennar, Morgannwg, mab George Hall, glöwr (bu farw 1889) brodor o Marshfield, swydd Gaerloyw, ac Ann Guard ei wraig (bu farw 1928) a ddaeth o Midsomer Norton ger Radstock, Gwlad-yr-Haf. Addysgwyd ef yn ysgol elfennol Penrhiwceibr, ond bu raid iddo ymadael â'r ysgol yn 12 oed i weithio yng nglofa Penrhiwceibr er mwyn helpu'i fam weddw a adawyd gyda theulu niferus i'w gynnal. Dyna'r unig addysg ffurfiol a gafodd, ond manteisiodd ar ddamwain a gafodd yn y gwaith, a'i cadwodd gartref am ysbaid hir, i ddarllen yn helaeth, ac i'w addysgu'i hun. Gweithiodd wrth y ffâs tan 1911, pryd y penodwyd ef yn bwyswr ar ran y gweithwyr ac yn gynrychiolydd lleol i'r South Wales Miners' Federation. Yn 1908 enillasai sedd ar gyngor dosbarth Aberpennar, yr aelod Llafur cyntaf i gynrychioli ward Penrhiwceibr. Bu'n aelod o'r cyngor am 18 mlynedd gan fod yn gadeirydd iddo ac i'r pwyllgor addysg. Yn etholiad cyffredinol 1922 etholwyd ef yn A.S. dros ddosbarth Aberdâr o fwrdeistrefi Merthyr, gan drechu C. B. Stanton y cyn-aelod. Cadwodd y sedd gyda mwyafrifoedd mawr (ddwywaith yn ddi-wrthwynebiad) hyd ei godi i Dy'r Arglwyddi yn 1946. Cafodd swydd Arglwydd Sifil y Morlys yn 1929. Datblygodd yn sylweddol fel gwleidydd rhwng 1931 ac 1935. Cyn hynny arbenigai ar y diwydiant glo, pwnc yr oedd yn feistr arno, ond, oblegid colledion trychinebus y Blaid Lafur yn etholiad 1931, bu raid iddo siarad o'r fainc flaen mewn dadleuon ar amryfal bynciau a oedd gynt y tu allan i faes ei ddiddordeb. Yr oedd yn siaradwr grymus y tu allan i'r Ty, a chofir yn hir am ei frwydr galed yn ne Cymru yn erbyn rheolau'r prawf moddion yn 1934-35. Yn 1940 etholwyd ef yn arweinydd y blaid seneddol Gymreig, ond ymddiswyddodd pan benodwyd ef yn Is-ysgrifennydd Gwladol dros y Trefedigaethau yn llywodraeth Winston Churchill ym mis Mai 1940. Dyrchafwyd ef yn P.C. yn 1942. Bu'n ysgrifennydd ariannol y Morlys, 1942-43, ac yn Is-ysgrifennydd Seneddol dros Faterion Tramor o dan Anthony Eden, 1943-45. Pan ffurfiwyd y llywodraeth Lafur yng Ngorffennaf 1945 enwyd ef yn Ysgrifennydd gwladol dros y Trefedigaethau nes ei benodi'n Brif Arglwydd y Morlys yn Hydref 1946. Yr oedd yn hoff iawn o'r llynges ac yr oedd yn hapus yn y swydd, ond oherwydd ei fod yn heneiddio a'i iechyd yn fregus penderfynodd ymddeol ym Mai 1951. Bu'n ddirprwy-arweinydd yr arglwyddi Llafur hyd ddiwedd 1953, pan, i bob pwrpas, y daeth ei yrfa wleidyddol i ben.\nBu'n briod ddwywaith, (1) â Margaret merch William Jones, Ynys-y-bwl, 12 Hydref 1910. Bu hi farw 24 Gorffennaf 1941. O'r briodas hon yr oedd dau fab; olynodd y naill ei dad yn Is-iarll a lladdwyd y llall, is-lifftenant yn y llynges, 11 Mai 1942; (2) ag Alice Martha, merch Ben Walker o Brinklow, Rugby, yn 1964. Yr oedd hi'n aelod o gyngor sir Caerlyr. Bu ef farw yn ysbyty Caerlyr, 8 Tachwedd 1965.\nAberdare Leader, 13 a 20 Tachwedd 1965\nThe Times, 9 Tach\nErthygl Wicipedia: George Henry Hall\nMorgan, W. T., (1997). HALL, GEORGE HENRY (1881 - 1965), yr Is-iarll Hall o Gwm Cynon cyntaf, gwleidydd. Y Bywgraffiadur Cymreig. Adferwyd 4 Gor 2022, o https://bywgraffiadur.cymru/article/c4-HALL-HEN-1881


Argymhelliad i wrthod cynlluniau ar gyfer fferm wynt - BBC Cymru Fyw\nArgymhelliad i wrthod cynlluniau ar gyfer fferm wynt\nMae 'na gynlluniau i godi 11 o dyrbinau gwynt 377 troedfedd (115m) yn Waun Garno, ger Y Drenewydd\nMae 'na argymhelliad i wrthod cynlluniau ar gyfer 11 o dyrbinau gwynt ger Y Drenewydd wedi i gynllunwyr ddweud y byddai'r cynllun yn cael "effaith sylweddol" ar ffyrdd.\nRoedd cwmni Acciona Energy UK Ltd wedi gwneud cais i Gyngor Powys i gael codi tyrbinau 377 troedfedd (115m) yn Waun Garno, ger Llawr y Glyn.\nOnd mae adroddiad y cyngor yn dweud y byddai'n rhaid cyrraedd y safle ar hyd ffyrdd cul, fyddai'n cyfyngu ar lif y traffig ar ffyrdd mwy.\nRoedd 'na hefyd bryderon am yr effaith ar y tirwedd a'r olygfa.\nMae'r gwrthwynebiad i ffermydd gwynt wedi cynyddu ym Mhowys ers i'r Grid Cenedlaethol gyhoeddi cynlluniau'r llynedd i adeiladu is-orsaf 19 erw yn Aber-miwl, ger Y Drenewydd, neu yng Nghefn Coch, ger Llanfair Caereinion.\n'600 yn ychwanegol'\nDadl y Grid Cenedlaethol yw y bydd yn rhaid uwchraddio'r rhwydwaith trosglwyddiad presennol er mwyn ymdopi â'r pŵer ychwanegol fydd yn cael ei gynhyrchu gan dyrbinau gwynt mwy grymus.\nEisoes mae 'na thua 200 o dyrbinau gwynt ar draws Powys, gydag adroddiadau y gallai 600 yn ychwanegol gael eu codi yn y dyfodol.\nWrth argymell gwrthod y cynllun fferm wynt, dywedodd adroddiad gan Gyngor Powys: "Mae'r cyfuniad o'r effaith y byddai'r cynllun arfaethedig yn ei gael ar dirwedd, golygfa, bioamrywiaeth, treftadaeth ddiwylliannol, hawl i fynediad y cyhoedd, sŵn ynghyd â'r effaith ar y ffyrdd, yn fwy o dipyn na'r budd o'r ynni adnewyddol fyddai'n cael ei greu."\nYchwanegodd yr adroddiad: "Gan y byddai 'na effaith fwy ar y priffyrdd a strwythurau oherwydd y cynllun arfaethedig, y datblygwr fyddai'n gyfrifol am waith cynnal a chadw ychwanegol ac nid yr awdurdod priffyrdd.\n"Yn fwy na hynny, byddai lledu'r priffyrdd yn effeithio ar dir y tu allan i berchnogaeth yr awdurdod priffyrdd a thu hwnt i reolaeth y datblygwr.\n"Byddai unrhyw gynllun fferm wynt arfaethedig yn cael effaith sylweddol ar y rhwydwaith ffyrdd."\nCafodd pryderon am gludo cydrannau'r tyrbinau gwynt i rannau anghysbell ym Mhowys eu codi gynta' mewn adroddiad cyngor yn 2009.\nYn ôl yr adroddiad, byddai'n anodd i dryciau deithio ar hyd ffyrdd gwledig cul gyda llwythi trymion.\nYm mis Ionawr, dywedodd pobl fusnes yn Y Drenewydd eu bod yn poeni am broblemau traffig oherwydd cynlluniau'r fferm wynt.\nOnd dywed datblygwyr ynni gwynt mai byrhoedlog fyddai'r cynnydd mewn lorïau neu lwythi trymion, fyddai ond yn berthnasol yn ystod y broses adeiladu.\nBydd Cyngor Powys yn darlledu'r pwyllgor cynllunio yn fyw ar y rhyngrwyd ddydd Mawrth.\nAcciona Energy (Saesneg)


Newid amserlen y Gronfa Cynhwysiant Gweithredol ar Waith\nHome / Cartref » Newid amserlen y Gronfa Cynhwysiant Gweithredol ar Waith\nMae’r amserlen i ymgeisio i’r Gronfa Cynhwysiant Gweithredol ar Waith arfaethedig wedi’i diwygio.\nGwahoddiad i ymgeisio am grant yn agor: 30 Tachwedd 2017\nDyddiad cau i ymgeisio am grant: 12 Ionawr 2018\nDyddiad dechrau prosiectau:1 Ebrill 2018\nGan fod y dyddiad cau i ymgeisio am grant wedi’i wthio’n ôl ychydig, os na lwyddoch i gyflwyno’ch Holiadur Cymhwysedd mewn pryd, mae yna dal bosibilrwydd y gallai gael ei asesu mewn pryd ar gyfer dyddiad rhyddhau’r ‘Gwahoddiad i Ymgeisio’.\nAm ragor o wybodaeth, cysylltwch â’r tîm Cynhwysiant Gweithredol ar activeinclusion@wcva.org.uk neu Lein Gymorth 0800 2888 329\nBydd y Gronfa Cynhwysiant Gweithredol ar Waith ar gael i fudiadau yn y trydydd sector, y sector cyhoeddus a’r sector preifat a all gefnogi cyfranogwyr cyflogedig neu hunangyflogedig sy’n wynebu rhwystrau fel salwch, cyflyrau iechyd neu anableddau sy’n cyfyngu ar eu gallu i weithio, cyfrifoldebau gofal neu ofal plant. Y nod yw y bydd y cymorth yma yn atal y rhwystrau hyn rhag achosi tlodi a rhag cau pobl allan o’r farchnad lafur.\nBydd prosiectau yn cael eu teilwra i ateb anghenion penodol y cyfranogwyr. Trwy weithgareddau a chymorth fel mentora, hyfforddi, eirioli, cynrychioli, cyfeirio at gymorth pellach a gweithredu newid, bydd cyfranogwyr yn fwy parod i oresgyn yr heriau dyddiol maent yn eu hwynebu yn y gweithle. Trwy gynyddu eu horiau, neu eu cyfraddau cyflog; neu wella eu telerau cyflogaeth megis contract parhaol neu hyd eu contract, dylai’r cymorth maent yn ei gael yn y pen draw wella eu sefyllfa yn y farchnad lafur.\nYn ogystal â chefnogi cyflogeion yn uniongyrchol, gellir hefyd ariannu prosiectau i gefnogi mentrau bach neu ganolig sy’n gyflogwyr i weithredu a gwella eu harferion a’u darpariaethau presennol. Er enghraifft, gall prosiectau gefnogi mentrau bach neu ganolig sy’n gyflogwyr i wella eu strategaethau cydraddoldeb ac amrywiaeth presennol neu fabwysiadu rhai newydd, cydymffurfio â deddfwriaeth ynghylch gweithio’n hyblyg a gwahaniaethu ar sail anabledd, cael cymorth gyda gwasanaethau ac arferion adnoddau dynol, ennill cydnabyddiaeth ‘Hyderus o ran Anabledd’ a chynlluniau eraill a hybu cyfraniad ac ysbryd cyflogeion.\nBwriedir i’r gronfa gyfan, ac ynddi tua £1.5 miliwn, gael ei dyrannu i brosiectau yn rhanbarth Gorllewin Cymru a’r Cymoedd yn unig.\n*rheolir y gronfa gan WCVA ac fe allai gael ei chefnogi gan gyllid o’r Cronfeydd Strwythurol a Buddsoddi Ewropeaidd


Serge Gainsbourg - fy hoff ganeuon - Y Twll\nAwdur Ceri PhillipsCofnodwyd ar 11 Ebrill 2011 15 Ebrill 2011 Categorïau CerddoriaethTagiau Brigitte Bardot, Jane Birkin, reggae, Rita Marley, Robbie Shakespeare, Serge Gainsbourg, Sly Dunbar\n2 sylw ar “Serge Gainsbourg – fy hoff ganeuon”\n19 Ebrill 2011 am 11:50 AM\nDw i’n licio Jane B – ochr arall o’r 7″ Je T’aime.\nOnd mae catalog Serge yn enfawr.\nY Brawd yn dweud:\n21 Mai 2011 am 2:46 AM\nDywedodd Winston Churchill fod yfed alcohol ac ysmygu tobacco yn hawl sanctaidd. St. Serge, yn ei gerddoriaeth ac yn ei fywyd.\nBlaenorol Cofnod blaenorol: Chill Out gan KLF, albwm llawn\nNesaf Cofnod nesaf: LLUNIAU: syniadau swrrealaidd ar gyfer rhaglenni teledu


Perfagl fach - Wicipedia\nPlanhigyn blodeuol, bychan, bytholwyrdd ydy Perfagl fach sy'n enw benywaidd. Mae'n perthyn i'r teulu Apocynaceae. Yr enw gwyddonol (Lladin) yw Vinca minor a'r enw Saesneg yw Lesser periwinkle. Ceir enwau Cymraeg eraill ar y planhigyn hwn gan gynnwys Perfagl, Erllysg Lleiaf, Gwanwden Lleiaf, Llowrig Lleiaf ac Ysgarllys Bychan.\nMae'r planhigyn yma'n tyfu ym mhob rhan o Brydain. Gyda dail bytholwyrdd sy'n hirgrwn ac yn debyg i ledr. Mae'n blanhighyn sy'n tyfu i fyny gwrychoedd neu ochr llethrau cerrig. Blodau lliw porffor neu glas. Blodeup rhwng mis Chwefror a Mawrth.\nPlanhigyn Ewropeaidd ydy hwn yn wreiddiol, yn enwedig canol a de Ewrop.\nMae'n lledaenu fel carped o lwyn bytholwyrdd, a gall ar adegau ffafriol gyrraedd uchder o 40 cm (16 mod). Nid yw byth yn dringo. Mae'r dail gyferbyn a'i gilydd ac yn 2–4.5 cm (0.79–1.77 mod) o hyd a 1–2.5 cm (0.39–0.98 mod) o led, yn loyw, gwyrdd tywyll gyda theimlad nid annhebyg i ledr.\nMae'r blodau'n unigol, yn fioled neu borffor tua 2–3 cm (0.79–1.18 mod) mewn diametr.\nWedi dod o "https://cy.wikipedia.org/w/index.php?title=Perfagl_fach&oldid=11087102"\nNewidiwyd y dudalen hon ddiwethaf ar 25 Mehefin 2022, am 07:42.


Uniondeb : Cyngor Gwynedd\nHafan › Findings › Uniondeb : Cyngor Gwynedd\nDerbyniodd yr Ombwdsmon gŵyn gan aelod o Gyngor Gwynedd a Chyngor Tref Frenhinol Caernarfon nad oedd Aelod (“yr Aelod”) o’r Cynghorau hynny wedi cydymffurfio â Chodau Ymddygiad y Cynghorau ar gyfer Aelodau.\nHonnwyd bod yr Aelod wedi methu â dangos parch ac ystyriaeth i’r achwynydd dros nifer o fisoedd, a bod ei ohebiaeth yn awgrymu bod yr ymddygiad wedi’i fwriadu i fwlio a/neu harasio’r achwynydd. Honnwyd bod yr Aelod wedi defnyddio, neu wedi ceisio defnyddio, ei swydd yn amhriodol ac wedi dwyn anfri ar ei swyddfa neu ei awdurdod drwy roi gwybodaeth a roddwyd iddo fel aelod etholedig ar Facebook, postio gwybodaeth yr oedd yn gwybod ei bod yn anghywir ar Facebook, postio gwybodaeth gyfrinachol ar Facebook a thrwy fod yn rhan o ddigwyddiad gan Yr Heddlu. Dywedodd yr achwynydd hefyd fod yr Aelod wedi gwneud cwynion blinderus, maleisus neu wamal i’r Clerc, yr Ombwdsmon a’r heddlu am yr achwynydd.\nYstyriodd yr ymchwiliad a oedd yr Aelod wedi methu â chydymffurfio â darpariaethau canlynol y Cod Ymddygiad:\n4(b) – rhaid i aelodau ddangos parch ac ystyriaeth tuag at eraill.\n4(c) – ni chaiff aelodau fwlio nac aflonyddu ar unrhyw berson.\n5(a) – rhaid i aelodau beidio â datgelu gwybodaeth gyfrinachol neu wybodaeth y dylid yn rhesymol ystyried ei bod o natur gyfrinachol, heb ganiatâd penodol person sydd wedi’i awdurdodi i roi cydsyniad o’r fath, neu oni bai ei bod yn ofynnol yn ôl y gyfraith iddo wneud hynny.\n6(1)(a) – rhaid i aelodau beidio ag ymddwyn mewn modd y gellid yn rhesymol ystyried ei fod yn dwyn anfri ar eu swydd neu eu hawdurdod.\n6(1)(d) – rhaid i aelodau beidio â gwneud cwynion blinderus, maleisus neu wamal yn erbyn aelodau eraill neu unrhyw un sy’n gweithio i’w hawdurdod neu ar ei ran.\n7(a) – ni chaiff aelodau, yn rhinwedd eu swyddogaeth swyddogol neu fel arall, ddefnyddio neu geisio defnyddio eu swydd yn amhriodol i roi mantais iddynt hwy eu hunain, nac unrhyw berson arall, neu i greu neu osgoi anfantais iddynt hwy eu hunain neu i unrhyw berson arall.\nYn ystod yr ymchwiliad, daeth yn amlwg y gallai’r Aelod fod wedi methu â chydymffurfio â pharagraff 6(2) o’r Cod Ymddygiad – rhaid i aelodau gydymffurfio ag unrhyw gais gan yr Ombwdsmon mewn cysylltiad ag ymchwiliad a gynhaliwyd yn unol â’i bwerau statudol.\nCanfu’r ymchwiliad fod yr Aelod, dros nifer o fisoedd, wedi rhannu gwybodaeth am yr achwynydd ar Facebook a gyda gweithwyr proffesiynol, sy’n gysylltiedig â’r ddau Gyngor, am yr achwynydd. Roedd yr aelod hefyd wedi postio gwybodaeth, y dylid yn rhesymol ei hystyried yn gyfrinachol, am aelodau teulu’r achwynydd. Canfu’r ymchwiliad fod yr Aelod wedi cysylltu â’r achwynydd yn y stryd ac wedi dechrau dadl a oedd yn golygu bod angen i’r heddlu ymyrryd. Canfu’r ymchwiliad hefyd fod yr Aelod wedi gwneud nifer o gwynion i’r Clerc, Yr Heddlu ac i’r Ombwdsmon, nad oedd yn ddigon cadarn ac yr oedd yn ymddangos eu bod yn cael eu cymell gan falais neu gystadleuaeth wleidyddol.\nCanfu’r Ombwdsmon fod ymddygiad yr aelod yn awgrymu torri paragraffau 4(b), 4(c), 6(1)(a), 6(1)(d), 6(2) a 7(a) o’r Cod Ymddygiad. Ni chanfu fod paragraff 5(a) wedi’i dorri gan nad oedd yr Aelod yn gweithredu yn rhinwedd ei swydd fel aelod o’r Cyngor pan oedd yn rhannu’r wybodaeth honno.\nMewn perthynas â pharagraff 6(2) o’r Cod Ymddygiad, gwnaeth Swyddog Ymchwilio’r Ombwdsmon geisiadau rhesymol a phriodol mewn cysylltiad â’r ymchwiliad hwn. Cynigiodd y Swyddog Ymchwilio hefyd addasiadau rhesymol i roi cyfle i’r Aelod gymryd rhan lawn yn y broses. Fodd bynnag, methodd yr Aelod yn fwriadol â chymryd rhan yn fy ymchwiliad er mwyn ceisio tawelu’r broses a bod ei weithredoedd yn awgrymu bod paragraff 6(2) o’r Cod Ymddygiad wedi cael ei dorri.\nCyfeiriwyd yr adroddiad ar yr ymchwiliad at Lywydd Panel Dyfarnu Cymru ar gyfer dyfarniad gan dribiwnlys.\nDaeth y Tribiwnlys i’r casgliad bod yr Aelod wedi torri paragraffau 6(1)(d), 6(2) a 7(a) o’r Cod Ymddygiad. Yn unol â hynny, penderfynodd y Tribiwnlys y dylid atal yr Aelod o’r Cyngor am gyfnod o 9 mis neu, os yw’n fyrrach, gweddill ei gyfnod yn y swydd. Canfu’r Tribiwnlys nad oedd yr Aelod wedi torri paragraff 4(c) o’r Cod Ymddygiad. Er i’r Tribiwnlys ddod i’r casgliad bod yr Aelod “mewn egwyddor”, wedi torri paragraffau 4(b), 6(1)(a) a 7(a) o’r Cod Ymddygiad, byddai unrhyw gyfyngiad a osodwyd yn peryglu torri hawliau Erthygl 10 yr Aelodau o dan prima facie, yr hawl i ryddid mynegiant. Felly, roedd y Tribiwnlys o’r farn nad oedd cyfiawnhad dros y cyfyngiad.


Cliciwch am y diweddara' ar 12 Ebrill - BBC Cymru Fyw\nCliciwch am y diweddara' ar 12 Ebrill\n12 Ebr 201712 Ebr 2017\nCarchar am chwe blynedd am achosi marwolaeth llysfab\nDal twyllwr budd-dal £22,000 wedi lluniau Facebook\nPwyllgor cynllunio yn gwrthod cynllun tai Sir Ddinbych\nCyhoeddwyd am 17:58 12 Ebr 2017\nDyna'r cyfan am y tro.\nFe fydd y llif byw yn dychwelyd bore fory am 08:00.\nCyhoeddwyd am 17:54 12 Ebr 2017\nDedfrydu dyn am osod weiren bigog\nMae dyn wnaeth osod weiren bigog ar draws llwybr seiclo mewn coedwig yn Sir Ddinbych wedi derbyn gorchymyn llys 12 mis a'i osod dan amodau cyrffyw.\nFe wnaeth David Roberts, 50 oed, o Drefnant ger Dinbych bleidio’n euog i geisio ymosod gan achosi niwed corfforol.\nClywodd ynadon yn Llandudno ei fod wedi gosod weiren bigog deg troedfedd o hyd rhwng dwy goeden a thua pum troedfedd o uchder yng nghoedwig Clocaenog.\nClywodd y llys iddo osod y weiren ar ôl ffrae gyda gyrrwr beic modur oedd yn defnyddio'r llwybr.\nCafodd Roberts ei ddedfrydu gan ynadon yn Llandudno\nCyhoeddwyd am 17:46 12 Ebr 2017\nPlac glas i Gymro yn China\nChina yn cofio cyfraniad Cymro wrth sefydlu ysbyty y Wuhan.\nCyhoeddwyd am 17:31 12 Ebr 2017\nAndy yn methu aros\nChwaraewr rhyngwladol Cymru Andy King yn edrych ymlaen wrth i Gaerlŷr wynebu Athletico Madrid yn Sbaen yng nghystadleuaeth Cynghrair y Pencampwyr heno.\nCyhoeddwyd am 17:15 12 Ebr 2017\nDisgwyl noson gymylog\nBydd heno'n noson gymylog i'r mwyafrif, gyda pheth glaw ysgafn. Bydd ambell gyfnod clir, gyda'r tymheredd yn disgyn i 5C mewn ambell fan gwledig, felly llwydrew'n bosib.\nAm y rhagolygon yn llawn i'ch ardal chi, ewch i wefan dywydd y BBC.\nCyhoeddwyd am 16:55 12 Ebr 2017\nUrdd yn gwahardd ysmygu\nFe fydd ysmygu'n cael ei wahardd ar faes Eisteddfod yr Urdd eleni.\nDywed trefnwyr yr ŵyl ym Mhencoed ger Pen-y-bont ar Ogwr y bydd hynny'n golygu'r maes cyfan am chwe diwrnod.\nCyhoeddwyd am 16:35 12 Ebr 2017\nHeddlu Dyfed-Powys: Galw am welliannau\nMae angen i un o luoedd heddlu Cymru wneud mwy o welliannau o ran cadw pobl yn ddiogel a gostwng lefelau torcyfraith yn ôl y corff sy'n eu hadolygu.\nMae Arolygiaeth Cwnstabliaid Ei Mawrhydi yn dweud yn ei asesiad blynyddol bod angen gwella ar Heddlu Dyfed-Powys, sy'n un o ddau lu heddlu yng Nghymru a Lloegr sydd yn y categori gwaethaf ar bob mesur.\nCyhoeddwyd am 16:10 12 Ebr 2017\nSymud preswylwyr cartref gofal\nMae preswylwyr cartref gofal yn Sir y Fflint wedi eu symud i "leoliad saff a diogel" gan swyddogion y cyngor.\nFe ddaw ar ôl adroddiad beirniadol am Gartref Gofal Allerton Lodge ym Mrynffordd, ger Treffynnon gan yr Arolygiaeth Gofal a Gwasanaethau Cymdeithasol.\nDywedodd Cyngor Sir y Fflint bod eu cytundeb wedi dod i ben ac mae'r 15 o bobl wedi eu symud am nad oedd 'na ddigon o welliant wedi ei wneud ers yr adroddiad.\nCyhoeddwyd am 15:50 12 Ebr 2017\nCarcharu 'lleidr penigamp'\nMae dyn o Fro Morgannwg wnaeth ymffrostio ar wefan Facebook ei fod yn lleidr banc penigamp wedi ei garcharu am wyth mlynedd am ddwyn.\nClywodd y llys fod Daniel Jones, 34 oed, o Benarth wedi ei ddal ar ôl dwyn £10,000 o bum gwahanol lleoliad dros gyfnod o bum diwrnod.\nCyhoeddwyd am 15:26 12 Ebr 2017\nGwahardd pensiynwraig rhag gyrru\nMae pensiynwraig 70 oed o Fôn wedi ei gwahardd rhag gyrru oherwydd pryder am ei diogelwch.\nYn wreiddiol roedd ynadon wedi anfon Elizabeth Jones o Rosneigr ar gwrs i wella ei gyrru ar ôl iddi fod mewn gwrthdrawiad.\nClywodd y llys fod hyfforddwr y cwrs yn poeni am ei diogelwch a'i fod wedi rhoi'r gorau i'r wers.\nPenderfynodd ynadon i'w gwahardd rhag gyrru tan iddi basio prawf gyrru. Yn ychwanegol cafodd ddirwy a chostau o £195 a chwe phwynt ar ei thrwydded.\nCyhoeddwyd am 15:04 12 Ebr 2017\nYmestyn dedfryd troseddwr rhyw\nMae Llys Apêl wedi ymestyn dedfryd carchar dyn 41 oed o Gwmbrân wnaeth feithrin plant ar gyfer dibenion rhyw.\nYm mis Ionawr cafodd Michael David McCauley ei garcharu am 15 mlynedd am gyfres o droseddau yn erbyn plant mor ifanc â chwech oed.\nPenderfynodd barnwyr i gynyddu ei gyfnod yn y carchar o 15 i 20 mlynedd am droseddau yn cynnwys chwe achos o dreisio.\nCyhoeddwyd am 14:53 12 Ebr 2017\n"Môr, mynydd a thawelwch!"\nDdydd Mawrth, cyhoeddwyd mai'r olygfa o gopa'r Wyddfa ddaeth i'r brig mewn arolwg i ddod o hyd i'r olygfa orau yn y DU.\nCafodd mynydd uchaf Cymru ei ddewis o flaen atyniadau adnabyddus eraill gan gynnwys Loch Ness yn yr Alban, Côr y Cewri yn Wiltshire a Phalas Westminster yn Llundain.\nMae Huw Brassington wedi ymweld â phob un o'r deg uchaf o lefydd ar y rhestr, a bu'n siarad â Gaynor Davies ar BBC Radio Cymru y bore yma.\nYn ol Huw Brassington mae angen tri peth ar gyfer golygfa dda; "Mor, mynydd a tawelwch!"\nCyhoeddwyd am 14:36 12 Ebr 2017\nChwe mlynedd o garchar am achosi marwolaeth bachgen\nMae dyn wedi ei garcharu am chwe blynedd am achosi marwolaeth bachgen pump oed drwy yrru'n beryglus yng Nghaerdydd.\nBu farw Joseph Smith yn y gwrthdrawiad ar Rodfa'r Gorllewin yn y ddinas ym mis Medi 2015. Clywodd Llys y Goron Caerdydd bod gan lystad y bachgen, Dean Collins, 24, gocên yn ei waed pan darodd gerbydau eraill.\nRoedd Collins wedi ei gael yn euog ddydd Mawrth o achosi marwolaeth Joseph a phedwar cyhuddiad arall o achosi anafiadau difrifol drwy yrru'n beryglus.\nCafodd Collins ei ddedfrydu i dair blynedd am achosi anafiadau difrifol hefyd, ac fe fydd y ddedfryd honno'n cyd-redeg gyda'r ddedfryd o chwe blynedd.\nMae wedi ei wahardd rhag gyrru am wyth mlynedd a nes y bydd wedi cymryd prawf gyrru estynedig.\nCyhoeddwyd am 14:24 12 Ebr 2017\nPrynhawn cymylog ond sych\nMi fydd hi’n brynhawn cymylog ond sych ar y cyfan i rannau helaeth o’r wlad, ond mi fydd ‘na law mân mewn mannau, er y bydd yn troi’n gawodydd mwy ynysig yn ystod y dydd.\nBydd y cymylau'n teneuo yn y gogledd yn hwyrach yn y prynhawn, gyda rhai ysbeidiau heulog yn debygol. Y tymheredd yn 13C ar ei uchaf.\nCyhoeddwyd am 14:13 12 Ebr 2017\nGwrthod cais am 133 o dai yng Ngallt Melyd\nMae cynllun dadleuol i adeiladu 133 o dai yng Ngallt Melyd, Sir Ddinbych wedi cael ei wrthod gan bwyllgor cynllunio'r cyngor sir.\nRoedd y cynllun gan Penrhyn Homes Ltd wedi wynebu gwrthwynebiad gan Gyngor Tref Prestatyn o achos eu pryder am faint y datblygiad a'r effaith ar ddiogelwch ffyrdd a llifogydd yn yr ardal.\nCyhoeddwyd am 14:09 12 Ebr 2017\nOedi mawr ar yr M4 wedi gwrthdrawiad\nMae oedi mawr ar yr M4 yn dilyn gwrthdrawiad rhwng pedwar car yn gynharach. Mae cerbydau'n teithio'n araf iawn rhwng cyffordd 27 B4591 (Highcross) a chyffordd 28 A48 / A467, (Parc Tredegar).\nMae na oedi hyd at gyffordd 24 ar hyn o bryd.\nCyhoeddwyd am 13:55 12 Ebr 2017\nApêl wedi lladrad\nMae Heddlu Gwent wedi rhyddhau llun o fan wen maen nhw'n yn awyddus i ddod o hyd iddi yn sgil lladrad offer gwerth £24,000 o swyddfeydd Cyngor Torfaen.\nCafodd peiriannau garddio eu cymryd o du allan i'r swyddfeydd yn New Inn ger Pont-y-pŵl rhywbryd rhwng 23:00 11 Ebrill a 02:00 ar 12 Ebrill.\nCyhoeddwyd am 13:45 12 Ebr 2017\nLle da i syllu ar y sêr\nMae prosiect newydd yn tynnu sylw at dri Pharc Cenedlaethol Cymru fel lleoliadau awyr dywyll arbennig iawn, gyda chyfleoedd i fwynhau gweithgareddau fel syllu ar y sêr a seryddiaeth.\nMae gwefan Profi'r Tywyllwch Cymru wedi cael ei llunio gan Awdurdodau Parciau Cenedlaethol Bannau Brycheiniog, Arfordir Penfro ac Eryri.\nCyhoeddwyd am 13:30 12 Ebr 2017\nBeicio trac: Medal i Elinor Barker\nCyhoeddwyd am 13:25 12 Ebr 2017\nOlrhain hanes gwraig 007\nHeddiw, am 12:30 ar BBC Radio Cymru, mae rhaglen arbennig o Stiwdio gyda Nia Roberts yn edrych ar fywyd y gantores Dorothy Squires.\nMewn erthygl ar wefan Cylchgrawn BBC Cymru, mae Johnny Tudor a oedd yn ffrind agos i Dorothy Squires, yn sôn am fywyd tymhestlog y gantores a oedd yn gyn-wraig i'r actor Roger Moore.\nCyhoeddwyd am 12:32 12 Ebr 2017\n'Tân bwriadol' mewn hen blasty\nMae'r Daily Post yn adrodd fod y tân mewn hen blasty gwag ar gyrion Caernarfon wedi ei gynnau'n fwriadol.\nBu cryn oedi i drafnidiaeth yn yr ardal fore dydd Mercher wrth i gerbydau gael eu dargyfeirio gan fod ffordd yr A487 ar gau am gyfnod. Mae'r ffordd wedi ail-agor bellach.\nCyhoeddwyd am 12:21 12 Ebr 2017\nArolygu trefniadau yn sgil ffrwydradau Dortmund\nMae un o brif swyddogion UEFA wedi dweud y bydd trefniadau diogelwch ar gyfer gemau yng nghystadleuaeth Cynghrair y Pencampwyr yn cael eu harolygu yn sgil digwyddiadau yn Dortmund neithiwr.\nMae awdurdodau yn yr Almaen yn ystyried bod cyfres o ffrwydradau cyn y gêm bêl-droed rhwng Dortumund a Monaco yn gysylltiedig â therfysgaeth Islamaidd.\nBydd rownd derfynol y bencampwriaeth yn cael ei chynnal yn yng Nghaerdydd ddechrau Mehefin.\nCyhoeddwyd am 12:12 12 Ebr 2017\nDynes wedi boddi wrth achub ei chi\nClywodd cwest ei bod yn debygol fod dynes 65 oed wedi boddi yn y môr oddi ar Sir Fôn wrth geisio achub ei chi, meddai'r Daily Post.\nBu farw Toni Ann Robinson o Northampton ar ôl mynd â'i chi am dro tra ar ei gwyliau yn yr ardal.\nCyhoeddwyd am 12:00 12 Ebr 2017\nBywyd newydd i hen sinema\nMae gwefan ITV Cymru yn adrodd fod sinema hynaf Cymru ar fin ailagor ar ôl bod yn segur am bedwar mis.\nBu'n rhaid i Sinema Neuadd y Farchnad ym Mrynmawr, Blaenau Gwent, gau oherwydd rhesymau iechyd a diogelwch sydd nawr wedi eu datrys.\nCyhoeddwyd am 11:43 12 Ebr 2017\nClapiwch - mae'r Pasg yma!\nCyhoeddwyd am 11:29 12 Ebr 2017\nNani Gymraeg OJ Simpson\nMae'n un o'r achosion llys enwocaf ar gof a chadw - ond beth sy'n cysylltu Cymru ag un o ffigyrau mwyaf dadleuol yr Unol Daleithiau, OJ Simpson?\nMae Anna Tudor o Bwllheli, Pen Llŷn yn adrodd ei hanes yn gweithio i'r teulu fel nani yn Los Angeles ar wefan Cylchgrawn.\nCyhoeddwyd am 11:18 12 Ebr 2017\nAil-agor ffordd yng Nghaernarfon wedi tân\nCyhoeddwyd am 11:11 12 Ebr 2017\nCynnydd yn nifer y di-waith\nBu cynnydd yn nifer y di-waith yng Nghymru yn ystod y chwarter diwethaf yn ôl y ffigyrau diweddaraf.\nRoedd 74,000 o bobl yn ddi-waith yn y tri mis hyd at fis Chwefror - sydd yn 8,000 yn fwy na'r chwarter blaenorol.\nEr hynny, mae nifer y di-waith yn is nag oedd dros yr un cyfnod yn 2015, pan roedd 93,000 heb waith.\nCyhoeddwyd am 10:58 12 Ebr 2017\nCanmoliaeth i Katherine\nYn ôl WalesOnline mae yna ganmoliaeth fawr ymhlith beirniaid papurau newydd i ymddangosiad y gantores glasurol Katherine Jenkins yn ei sioe gyntaf yn y West End.\nFe lwyddodd y canwr mezzo-soprano o Gastell-nedd i greu argraff wrth chwarae rhan Julie yn Carousel ym mherfformiad Opera Cenedlaethol Lloegr yn y Coliseum.\nCyhoeddwyd am 10:47 12 Ebr 2017\nGormod o gynghorau'n 'haerllug a diog'\nMae'r Democratiaid Rhyddfrydol yn lansio'u hymgyrch ar gyfer yr etholiadau lleol, gan honni fod gormod o gynghorau Cymru yn 'ddi-hid, haerllug a diog'.\nEu gobaith yw taro 'nôl wedi i'r blaid golli tir mewn cyfres o etholiadau diweddar.\nMae nifer o fewn y blaid yn ffyddiog y bydd eu safiad o blaid yn Undeb Ewropeaidd yn denu pleidleiswyr sy'n siomedig â chanlyniad y refferendwm y llynedd.\nCwta 8% o'r bleidlais gafodd y blaid yn etholiadau lleol 2012, gan ennill 72 sedd cyngor.\nMark Williams yw arweinydd y Democratiaid Rhyddfrydol yng Nghymru\nCyhoeddwyd am 10:38 12 Ebr 2017\nMab Gatland i chware'n erbyn y Llewod\nMae Bryn, mab Warren Gatland, prif hyfforddwr y Llewod wedi ei ddewis yng ngharfan Barbariaid Seland Newydd, a bydd yn chwarae'n gêm agoriadol y daith yn erbyn y Llewod ar Fehefin 3ydd.\nCyhoeddwyd am 10:28 12 Ebr 2017\nAr Taro'r Post heddiw\nCyhoeddwyd am 10:18 12 Ebr 2017\nBle nesaf i Tomas Francis?\nCyhoeddwyd am 10:01 12 Ebr 2017\nM4: Dwy lôn ar gau wedi gwrthdrawiad\nAr yr M4, mae ‘na ddwy lônar gau tua’r gorllewin a’r traffig yn symud yn araf iawn rhwng cyffordd 26, Ffordd Malpas a chyffordd 28, Parc Tredegar wedi i bedwar car fod mewn gwrthdrawiad.\nCyhoeddwyd am 9:48 12 Ebr 2017\nTân mewn hen blasty: Llun o'r safle\nDyma lun o ymdrechion diweddaraf y gwasanaethau brys i fynd i'r afael a thân yn hen blasty gwag Plas Tŷ Coch ar gyrion Caernarfon y bore ma.\nMae ffordd yr A487 yn parhau ar gau rhwng archfarchnad Morrisons yn y dref a chylchfan Y Felinheli, ac mae cerbydau'n cael eu dargyfeirio ar hyd Ffordd Bethel.\nCyhoeddwyd am 9:34 12 Ebr 2017\nLansio gwefan deithio rhyngweithiol\nMae gwefan Golwg360 yn adrodd bod gwefan newydd wedi ei lansio gan asiantaeth Llenyddiaeth Cymru sy’n tywys ymwelwyr ar daith ryngweithiol drwy atyniadau Cymreig, gan gynnwys llwybr Alice in Wonderland yn Llandudno a nifer o chwedlau mawr Cymraeg.\n“Bydd yr adnodd newydd hwn yn caniatáu i unrhyw un sy’n ymweld â Chymru ddilyn eu llwybr llenyddol eu hunain a darganfod rhywbeth newydd am ein gwlad,” meddai Prif Weithredwr Llenyddiaeth Cymru, Lleucu Siencyn.\nCyhoeddwyd am 9:21 12 Ebr 2017\nGŵyl Delynau Cymru yn cychwyn heddiw\nHeddiw mae Gŵyl Delynau Cymru yn cychwyn yn y Galeri, Caernarfon. Yn ystod yr ŵyl, sy'n para deuddydd, bydd cyfle i dderbyn hyfforddiant gan diwtoriaid profiadol o Gymru ac Iwerddon a bydd perfformiadau gan gerddorion blaenllaw.\nMae Cyfarwyddwr yr Ŵyl, Elinor Bennett, wedi siarad ar raglen Post Cyntaf BBC Radio Cymru y bore 'ma am draddodiad y delyn yn Iwerddon.\nCyhoeddwyd am 9:05 12 Ebr 2017\nTân Caernarfon: Ffordd yn parhau ar gau\nMae ffordd yr A487 yn parhau ar gau rhwng cylchfan Morrisons a chylchfan Y Felinheli yng Nghaernarfon yn dilyn tân mewn adeilad gwag.\nMae'n debyg mae adeilad Plas Tŷ Coch ar gyrion y dref, ger adeilad Plas Brereton sydd ar dân, ond mae'r tân wedi ei gyfyngu i un ystafell yn unig yn ôl adroddiadau.\nMae traffig yn cael ei gyfeirio ar hyd Ffordd Bethel, gan greu cryn oedi i deithwyr.\nOedi ger cylchfan Bethel o achos traffig sydd wedi ei ddargyfeirio\nCyhoeddwyd am 8:52 12 Ebr 2017\nDiwrnod sych ar y cyfan\nMi fydd hi’n ddiwrnod sych ar y cyfan i rannau helaeth o’r wlad efo ambell ysbaid heulog.\nMi fydd ‘na beth glaw mân mewn mannau ar hyd arfordir y gogledd bore ‘ma neith symud i rannau o’r de a’r dwyrain, cyn troi’n gawodydd mwy ynysig yn ystod y pnawn. Y tymheredd yn 13C ar ei uchaf.\nCyhoeddwyd am 8:39 12 Ebr 2017\nTân ar fynydd ger Llangollen yn dal i losgi\nMae tân ar fynydd ger Llangollen yn dal i losgi am y trydydd diwrnod yn olynol.\nCafodd y tân ei ddechrau'n fwriadol ac mae'r Gwasanaeth Tân yn cadw golwg ar y sefyllfa.


AMSER GORAU I WEITHIO AR GYFER COLLI PWYSAU EFFEITHIOL - shopgiejo.com\nMae cymryd rhan mewn ymarferion corfforol yn gynnar yn y bore ar stumog wag yn cyflymu llosgi brasterau corff sydd wedi'u storio. Mae'r proffil hormonaidd yn oriau'r bore yn cefnogi metaboledd braster. Mae'r corff yn tueddu i gael mwy o dwf a chemegau cortisol, dau ffactor sy'n cefnogi defnyddio a llosgi brasterau corff sydd wedi'u storio. Mae'r defnydd hwn o frasterau wedi'u storio ar gyfer egni yn cyfrannu at ostyngiad sylweddol mewn pwysau. Gall gweithio allan yn y bore atal eich teimladau o newyn a lleihau archwaeth yn ystod y dydd, gan leihau eich cymeriant calorïau ac arwain at golli pwysau yn y tymor hir. Mae cadw at eich trefn ymarfer boreol yn helpu i leihau pwysau.\nCymhariaethau i Amseroedd Eraill\nYn wahanol i ymarferion bore, mae ymarferion prynhawn yn ddelfrydol ar gyfer ennill cyhyrau a hybu perfformiad gan fod gan y corff ddigon o galorïau i gefnogi ymarferion cymedrol i ddwys.\nGall ymarferion nos arwain at golli pwysau ond ar gyfradd arafach. Maent yn atal cynhyrchu hormonau newyn, ghrelin yn atal newyn; felly rydych chi'n bwyta llai o fwyd.\n3-CYNNWYS RYSEITIAU COFFI SPESIED AR GYFER COLLI PWYSAU\nA DYLECH CHI GYMRYD Ychwanegiadau Braster ASID LINOLEIG (CLA) AR GYFER COLLI PWYSAU?\nCOLLI PWYSAU I BOBL YN EU HARDDEGAU\nADOLYGIAD AD FOTANEGOL 2022


Gêm bedd y Pharo Ar-lein. Chwarae am ddim\nGêm bedd y Pharo\nWedi chwarae: 6106\nChwaraewch y gêm bedd y Pharo Ar-lein:\nGêm Disgrifiad bedd y Pharo\nCerddwr diddorol ar fedd y Pharo, lle mae'n rhaid i chi gasglu aur ac osgoi unrhyw scarabs. . Chwaraewch y gêm bedd y Pharo ar-lein.\nNodweddion technegol y gêm bedd y Pharo\nGêm bedd y Pharo Ychwanegodd: 26.10.2010\nMae'r gêm yn cael ei chwarae: 6106 amser\nGemau fel y gêm bedd y Pharo\nLawrlwytho gêm bedd y Pharo\nEmbed y gêm bedd y Pharo ar eich gwefan:\nbedd y Pharo\nI fewnosod y gêm bedd y Pharo ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm bedd y Pharo, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm bedd y Pharo, hefyd yn chwarae yn y gêm:


Ant amgen: Trawsnewidydd fideo cyflymach, grymus\n> Adnoddau > dewisiadau amgen > Ant Convertor fideo amgen gorau: gwaith yn gyflymach, yn cefnogi mwy o fformatau\nAmgen Convertor fideo Ant orau: Gwaith gynt, yn cefnogi mwy o fformatau\nOs ydych yn defnyddio neu wedi defnyddio Convertor fideo Ant efallai yn pendroni os ydych yn cael cynnyrch fod yn ddeinamig ac yn gweithio i'w lawn potensial i chi. Chi gyda Convertor fideo Ant yn gallu trosi i 6 y fformatau a dderbynnir, MP3, MP4, 3GP, FLV, AVI, a MOV. Beth os oes gennych ffeil MKV, neu eich bod am drosi fideo QuickTime ar gyfer chwarae, neu i FCP ar gyfer golygu? Mae angen dull mwy datblygedig o fideo trosi i wneud eich gwaith yn rhugl.\nWondershare Video Converter Ultimate for Mac (Fersiwn Windows ar gael) yn ddewis teilwng Convertor fideo Ant. Mae hi'n trosi fideo a sain i fformatau 76 heb golli ansawdd. Mae'n gweithio nid yn unig fel trawsnewidydd fideo, ond hefyd Golygydd fideo proffesiynol, crëwr DVD a fideo downloader. At hynny, mae swyddogaeth arbennig o ychwanegu metadata (Cyfarwyddwr, actorion, sylw, ac ati) at eich fideo neu sioe deledu, gwneud eich fideos fel y rhai a brynwyd oddi iTunes Llyfrgell.\nBeth arall Convertor fideo hwn Ant yn rhagori\n1. cefnogi gwahanol fformatau fideo\nGyda'r cais hwn, gallwch chi drosi i llawer iawn mwy fideo fformatau, megis AVI, MP4, M4V, FLV, 3GP, MOV, MKV, ac ati. Bydd hefyd yn gweithio fel dewis amgen mawr i Ant fideo Convertor ar gyfer y rhai sy'n caru fideos diffiniad uchel. Wondershare pen draw y Convertor fideo yn gallu trosi i fformatau fideo HD HD MKV, HD TS, HD TRP, HD AVI, HD MP4, HD MYG, HD WMV, ac mae HD MOV yn eu ffeiliau.\n2. cyflymach trosi cyflymder\nMae Convertor fideo ant hefyd gyflymder troi'n araf, felly os ydych am eich ffeiliau i drosi ar gyflymder llawer cyflymach yna dylech weld pa mor gyflym y reidio yn Wondershare fideo Convertor pen draw. Mae Wondershare hefyd yn cefnogi trosi swp a gall drosi o ffeiliau ar yr un pryd, yn anffodus tröedigaeth deinamig o'r fath ni all i'w gweld yn Convertor fideo Ant.\n3. lawrlwytho fideos o safleoedd rhannu fideo\nBeth fyddai'n digwydd os ydych am i drosi ffeiliau syth o YouTube? YouTube yn wefan rhannu fideo mwyaf y byd, ac mae pawb wedi canfod fideo maent wirioneddol eisiau ar y safle hwn. Byddem i gyd yn hoffi drosi ffeiliau fideo o YouTube, ond yn anffodus ar gyfer Convertor fideo Ant ellir cyflawni hyn. Fodd bynnag, gall y dewis amgen i Convertor fideo Ant; Mae Wondershare nid yn unig yn cefnogi ac yn trosi fideo o YouTube ond gall hefyd wneud gwyrthiau un ar safleoedd cyfryngau cymdeithasol fel Facebook, Metacafe, safle fideo Dailymotion, toriad, Vimeo, Vevo, BlipTV, ac MD fideo.\n4. trosi fideos heb gyfyngiadau\nConvertor fideo ant yn convertor fideo sylfaenol iawn ac ar hyd ochr derbyniodd ei bum Mae Mae mewnbwn fformatau ffeil cyfyngiad maint. Wondershare fideo Convertor pen draw gellir trosi ffeiliau heb gyfyngiadau, felly ni waeth pa mor fawr eich ffeil, gall fod yn trosi'n llwyddiannus gan ddefnyddio Wondershare. Mae hyn yn newyddion da gefnogwyr nofel fideos neu ffilmiau nodwedd-darn sydd ganddynt.\nOddi uchod, Wondershare Video Converter Ultimate for Mac nid yw mwyach yn unig amgen Ant. Mae llawer mwy o swyddogaethau a nodweddion na Ant. Gyda'r offeryn hwn fideo trosi mewn llaw, byddwch yn arbed llawer o drafferth. I ddysgu sut i ddefnyddio meddalwedd hwn, mae croeso i chi ei tiwtorial yma.


Llyfrgell Owen Phrasebank - gofynnodd\n'Damwain?' gofynnodd y Ddynas.\ngofynnodd Mr Windsor.\nYdi hi wedi mynd ers meitin?" gofynnodd Sandra.\ngofynnodd Mam-gu i fi.\n'Lle mae hi, Mam?' gofynnodd Owain eto.\ngofynnodd y dyn ifanc.\n'Be sy?' gofynnodd Meic y tu ôl iddi.\n'Wedi bod yn y sickbay?' gofynnodd.\n"Pam mae o'n gwneud hyn'na, Mam?" gofynnodd Joni.


Bore da wrth dîm Newyddion S4C.\nDyma brif straeon bore Iau 28 Hydref.\nMae angen i Gymru wneud mwy yn y ddeng mlynedd nesaf i fynd i’r afael â newid hinsawdd na’r hyn sydd wedi ei wneud yn y 30 mlynedd ddiwethaf, yn ôl y Prif Weinidog. Roedd Mark Drakeford yn siarad wrth gyhoeddi cynllun Sero-Net Llywodraeth Cymru. Mae Llywodraeth Cymru wedi ymrwymo i gyrraedd sero net erbyn 2050.\nCovid-19: Bwrdd Iechyd yn atal ymweliadau ysbytai 'ar unwaith'\nMae Bwrdd Iechyd Hywel Dda wedi atal ymweliadau i'w hysbytai "ar unwaith". Daw hyn yn dilyn cynnydd mewn achosion o Covid-19 yn ysbytyai y De-Orllewin. Yn ôl y Bwrdd, bydd ymweliadau yn cael eu caniatáu dan rai amgylchiadau, megis diwedd oes a gofal critigol.\nCronfa £1m i gefnogi'r rhai sy'n galaru ei hangen 'yn fwy nag erioed'\nMae’r llywodraeth wedi cyhoeddi fframwaith newydd sy’n cefnogi pobl yng Nghymru sy’n galaru. Mae’n cael ei gefnogi gan grant o £1m sydd ar gael i ddarparwyr gofal y trydydd sector. Mae galar wedi dod yn rhan o fywydau nifer gyda mwy na 6,000 o bobl wedi colli eu bywydau i'r coronafeirws, yn ôl ffigyrau Iechyd Cyhoeddus Cymru.\nFfrainc yn cosbi dau o’r DU wrth i anghydfod dros hawliau pysgota ddwysáu\nMae Ffrainc wedi cosbi dau berson am bysgota oddi ar ei harfordir, yn ôl Llywodraeth Ffrainc. Mae un pysgotwr wedi ei ddal gan y Weinidogaeth Forol yn Ffrainc ac un arall wedi derbyn rhybudd llafar. Yn ôl Sky News, dyma’r digwyddiad diweddaraf yn yr anghydfod rhwng Ffrainc a’r DU dros hawliau pysgota yn dilyn y cytundeb Brexit.\nRhybudd melyn am law trwm i Gymru\nMae rhybudd melyn yn ei le ar gyfer glaw trwm i rannau o Gymru am y deuddydd nesaf. Bydd rhybudd y Swyddfa Dywydd mewn grym rhwng 06:00 fore Iau ac yn parhau tan 15:00 ddydd Gwener. Fe allai’r glaw achosi llifogydd mewn rhai cartrefi a busnesau, a gallai gwasanaethau trafnidiaeth gyhoeddus gael eu heffeithio hefyd.


Canolfan ddiwylliannol flaenllaw newydd i agor - Cyngor Sir Benfro\nCanolfan ddiwylliannol flaenllaw newydd i agor\nI nodi agoriad canolfan ddiwylliannol flaenllaw newydd yn Hwlffordd, sef Glan-yr-afon, cynhelir wythnos o weithgareddau\nBydd y datblygiad newydd cyffrous hwn, sydd ar lan yr afon, yn croesawu ymwelwyr am y tro cyntaf ddydd Gwener 7 Rhagfyr, a hynny o 10am ymlaen.\nBydd gweithgareddau'r diwrnod agoriadol yn dechrau am 11:15am gydag un o ddigwyddiadau wythnosol y lleoliad, sef Amser Rhigwm i Fabanod, cyn y bydd carolwyr Neuadd y Sir yn diddanu cwsmeriaid â detholiad o ganeuon poblogaidd y Nadolig o 11:30am ymlaen, a hynny er budd PATCH.\nYn ganolbwynt i'r dathliadau agoriadol hyn, cynhelir Diwrnod o Hwyl i'r Teulu ddydd Sadwrn 8 Rhagfyr, gyda'r gweithgareddau'n dechrau am 10:30am.\nI ddechrau'r diwrnod cynhelir sesiwn Amser Rhigwm i Fabanod, ac yna cynhelir sesiwn Burns Wrth Eich Ochr – Cŵn Darllen ganol dydd. Bydd angen i rieni lenwi ffurflen caniatâd ar y diwrnod i archebu lle ar gyfer y sesiwn Cŵn Darllen.\nBeth am roi cynnig ar weithgaredd Adeiladu Lego am 1pm, cyn gwrando ar Straeon Sadwrn am 2pm a chymryd rhan mewn gweithdy Codio gyda Robotiaid! am 3:30pm?\nTrwy gydol y dydd, rhowch gynnig ar Guro'r Cloc ar gonsol gemau Glan-yr-afon, a dewch i adnabod eich llyfrgell newydd trwy gymryd rhan mewn Helfa Chwilota arbennig.\nMwynhewch ystod o weithgareddau rhwng dydd Llun 10 Rhagfyr a dydd Sadwrn 15 Rhagfyr, gan gynnwys Gwnïo a Sgwrsio, Clwb Lego Creadigol, Grŵp Darllen Chatterbooks, a llawer mwy.\nBydd yna dinc o'r Nadolig yn perthyn i'r wythnos agoriadol, gyda phlant yn gallu postio eu llythyrau at Siôn Corn mewn blwch post arbennig.\nBydd Siôn Corn yn ateb pob llythyr, ond gan ei fod yn brysur iawn yr adeg hon o'r flwyddyn, bydd yn eu gadael i'w casglu yng nghanolfan Glan-yr-afon. Ddydd Sadwrn 15 Rhagfyr fydd y dyddiad postio olaf, a bydd y llythyrau'n barod i'w casglu ddydd Mercher 21 Rhagfyr.\nTrwy gydol yr wythnos, cynigir teithiau tywys o gwmpas y cyfleuster, sy'n cynnwys llyfrgell, oriel, gwybodaeth i ymwelwyr a siop goffi.\nBydd oriel y cyfleuster yn cynnal dwy arddangosfa agoriadol mewn partneriaeth â Llyfrgell Genedlaethol Cymru, lle arddangosir eitemau o bwysigrwydd lleol a chenedlaethol, fel ei gilydd.\nMae Hanes Sir Benfro yn arddangosfa barhaol yng Nglan-yr-afon, sy'n canolbwyntio ar hanes, diwylliant, celfyddydau a chwedlau Sir Benfro.\nYn rhan o arddangosfa Kyffin Williams: Tir a Môr, bydd cyfle i weld casgliad gwych o waith un o artistiaid enwocaf Cymru, sef Syr Kyffin Williams, a hynny i ddathlu canmlwyddiant ei eni.\nMae Glan-yr-afon yn ffrwyth gwaith partneriaeth cyffrous rhwng Cyngor Sir Penfro a Llyfrgell Genedlaethol Cymru.\nI gael rhagor o wybodaeth, gallwch fewngofnodi i https://www.sir-benfro.gov.uk/llyfrgelloedd-a-diwylliant, ymweld â thudalen Facebook Llyfrgelloedd Sir Benfro www.facebook.com/PembrokeshireLibraryService, neu gysylltu â chanolfan Glan-yr-afon trwy ffonio 01437 775 244 (o ddydd Gwener 7 Rhagfyr ymlaen).


Ffatri a gweithgynhyrchwyr China Leather Keychains & Key Fobs | SJJ\nEitemau hyrwyddo moethus. Gall mwy na 40 arddull allwedd lledr siâp Fob & 80 arddull lledr keychain ddewis, dim tâl mowld. Gall logo fod yn laser ar y metel neu brint, laser, wedi'i ddadbostio ar y lledr.\nFfobiau Allwedd Lledr / Keychains Lledr\nMae gennym fwy na 40 arddull y gall siâp Fob allwedd lledr eu dewis. Peidiwch â thalu mowld. Gallwch ychwanegu swyn metel 1pc gyda'ch logo arno. Gall FOB allwedd lledr wneud ar gyfer gorsaf heddlu. Ychwanegu logo gorsaf heddlu a roddwyd i'r plismon. Ac mae gennym fwy na 80 o arddulliau keychain lledr y gallwch eu dewis. Gall logo laser ar y metel, argraffu ar y lledr. Laser ar y lledr. Logo debossed ar y lledr. Cyfuno metel a lledr, yn edrych yn fwy pen uchel. I lawer o geir hyrwyddo brand. Mae keychain lledr yn eitemau hyrwyddo moethus.\nDeunydd: Lledr dilys / PU\nYr Wyddgrug: Tâl torri siâp am ddim ar gyfer siapiau a meintiau sy'n bodoli eisoes\nDeunydd: Efydd, copr, haearn, alwminiwm, dur gwrthstaen, aloi sinc, piwter\nProses logo: Die taro, ysgythru lluniau, argraffu, castio marw, castio troelli\nLliw: Enamel caled, enamel caled dynwared, enamel meddal\nSiâp a dyluniad maint: Wedi'i addasu\nBlaenorol: Deiliaid Diod Neoprene\nNesaf: Ategolion metel


Sgwrs:W.E. Williams - Wicipedia\nA fyddai modd newid enw'r tudalen hwn i "Williams Ellis (W.E.) Williams (Llanllechid)" ? Sy'n codi egwyddor ddyfnach. Mae enwau unigol Cymraeg mor gyffredin, a fyddai’n iawn defnyddio disgrifiadau hyd yn oed pan fod yr enw yn unigryw - ar hyn o bryd. Yn ddiweddar ychwanegais at dudalen John William Thomas. Mae'n wir mai dim ond un o'r enw yma sydd ar Wicipedia - ond, yn rhannol oherwydd cyffredinedd ein henwau, fel "Arfonwyson" e'i hadweinir. Felly awgrymaf "John William Thomas (Arfonwyson)". (cf John Jones - sy'n arwain at tudalen dewis pellach). Yn yr un modd yma. Awgrymaf Williams Ellis Williams (Llanllechid) fel enw. Ond mi wn fod ambell un yn enwog oherwydd ei lythrennau. Gellir cynnwys hwnnw hefyd ee "Emrys George (E.G.) Bowen" Emrys George Bowen. Diddorol sylwi mai E.G. Bowen yn unig sydd ar Wikipedia ! O ddarllen, deallaf mai fel "W.E" yr adweinid W. Ellis William - felly wrth ddefnyddio "Williams Ellis (W.E.) Williams" (Llanllechid) byddai modd sgwario pob cylch ? --Deri (sgwrs) 20:24, 7 Chwefror 2019 (UTC)\nMae'r ewgyddor yma o roi disgrifiad mewn cromfachau wedi'i sefydldu dros y blynyddoedd, Deri, fel y gweli ar John Phillips (addysgwr) (a'i ddalen Sgwrs) neu William Jones (ieithegwr), yn ogystal a'r egwyddor o ddefnyddio'r teitl / enw mwyaf cyffredin e.e. Waldo Williams yn hytrach na Waldo Goronwy William, bod yn hynod o ofalus cyn Cymreigio enwau (g. Sgwrs:Rhestr elfennau yn nhrefn yr wyddor a Sgwrs:Black Elk) a'r defnydd slic o arallgyfeirio o enwau amgen i'r prif deitl / enw. Felly hefyd yr egwyddor o ddefnyddio enwau barddol a llysenwau (Jim Parc Nest) a'r drafodaeth hir ar ei ddalen Sgwrs). Dw i'n synnu mai George Maitland Lloyd Davies yw'r teitl ac nid yr enw roedd yn cael ei adnabod, "George M. Ll. Davies" gan fod yr egwyddor o ddefnyddio'r dewis-enw'r bardd ei hun wedi hen sefydlu. Dw i'n meddwl ein bod hefyd wedi derbyn y patrwm Williams Ellis (W.E.) Williams, yn y gorffennol (ond fedra i ddim nodi enghraifft!)- mi chwiliai am eraill fory. Mae'r defnydd o ddau enw yma ac acw, hefyd, ond yn bersonol, dw i ddim yn hoff ohono e.e. Robert Williams (Robert ap Gwilym Ddu), ond os yw'n gwahaniaethu rhwng person arall, wel pam lai! Croeso i ti newid teitl unrhyw ddalen sy'n dilyn y patrymau hyn: Tab 'Rhagor' -> 'Symud'. Os cei drafferth, rho wybod. Gwych! Llywelyn2000 (sgwrs) 23:57, 7 Chwefror 2019 (UTC)\nDiolch. Mi af ati geisio cysoni'r cwpwl o dudalennau 'rwyf wedi bod yn eu hadolygu'r wythnos nesaf (ar ôl darllen dy gyfeiriadau sgwrs). Dydw'i heb fynd ati o'r blaen i newid enwau tudalennau (peth perig !). (Rwy'n paratoi darlith ar Wyddonwyr Gwynedd ac yn defnyddio hwn fel ysgogiad i ychwanegu at ambell dudalen berthnasol. Gobeithio y byddaf wedi adolygu sawl un arall cyn dyddiad y ddarlith !) Trwy gyd ddigwyddiad 'roeddwn yn trafod Robert ap Gwilym Ddu gyda Megan amser brecwast ! (Megan yn meddwl ei bod yn ddisgynnydd i Nicander, oedd yn was ffarm i Robert). Pob hwyl. --Deri (sgwrs) 14:02, 8 Chwefror 2019 (UTC)\nWedi dod o "https://cy.wikipedia.org/w/index.php?title=Sgwrs:W.E._Williams&oldid=7468805"\nNewidiwyd y dudalen hon ddiwethaf ar 8 Chwefror 2019, am 14:02.


Her gyfreithiol i ddiwygiadau pensiwn 2015 - FRA Meeting 21 June 2021 - Cyfarfodydd 2019 ac ymlaen - Awdurdod Tân ac Achub - Gwasanaeth Tân ac Achub Gogledd Cymru\nLegal challenge to the 2015 pension reforms\nHer gyfreithiol i ddiwygiadau pensiwn 2015\n1 Rhoi’r wybodaeth ddiweddaraf i aelodau’r Awdurdod Tân ac Achub (yr Awdurdod) am yr her gyfreithiol i’r broses o weithredu diwygiadau cynlluniau pensiwn y diffoddwyr tân a ddaeth i rym yn 2015. Cafodd yr her gyfreithiol lwyddiannus ei chyflwyno gan Undeb yr FBU ar ran ei aelodau ar fater gwahaniaethu uniongyrchol ar sail oedran. Mae’r canlyniad yn arwain at oblygiadau i bob cynllun pensiwn yn y sector cyhoeddus.\n2 Yn dilyn proses gyfreithiol hirfaith ar fater gwahaniaethu ar sail oedran yn y diwygiadau i bensiynau’r sector cyhoeddus, dyfarnodd y Llys Apêl o blaid yr hawlwyr, a rhoddwyd y dyfarniad ar 18 Rhagfyr 2018. Roedd hyn yn cadarnhau nad oedd cyfiawnhad dros y gwahaniaethu ar sail oedran a oedd yn ymhlyg yn y diwygiadau i bensiynau yn 2015. Cyfeirir at yr achos fel Dyfarniad McCloud/Sargeant (y Dyfarniad).\n3 Mae Llywodraeth y DU wedi cadarnhau y bydd aelodau cymwys yn cael eu trosglwyddo’n ôl i’w cynlluniau gwaddol ar gyfer cyfnod y rhwymedi, sef 1 Ebrill 2015 – 31 Mawrth 2022. Ar 1 Ebrill 2022, bydd pob aelod yn mynd yn ôl i’r cynlluniau diwygiedig, ni waeth beth fo’r amddiffyniadau blaenorol.\n4 Bydd aelodau a drosglwyddodd i’w cynllun gwaddol am gyfnod y rhwymedi yn cael hawl i ddewis pan fyddant yn ymddeol. Yr enw ar hyn yw’r tanategiad dewis gohiriedig, ac mae’n galluogi aelodau i ddewis rhwng derbyn y buddion pensiwn a gronnodd yn ystod cyfnod y rhwymedi naill ai yn eu cynllun gwaddol neu yn y cynllun diwygiedig.\n5 I hwyluso’r newidiadau hyn, mae gofyniad i ddiwygio’r ddeddfwriaeth sylfaenol ac i ddatblygu canllaw penodol ar yr agweddau manwl ar y rhwymedi. Yna, bydd angen newidiadau i reoliadau Llywodraeth Cymru er mwyn darparu’r fframwaith cyfreithiol ar gyfer Rheolwyr Cynlluniau. Mae gwaith cenedlaethol wrthi’n cael ei wneud i ddatblygu’r dogfennau diffiniadol amodol, a fydd yn galluogi darparwyr meddalwedd i ddechrau ar ddiweddariadau i systemau.\n6 Er nad yw’r amserlen fanwl yn hysbys eto, rhagwelir y bydd y gwaith wedi cael ei gwblhau erbyn mis Hydref 2023. Mae aelodau sydd i fod i ymddeol cyn i’r trefniadau deddfwriaethol gael eu cwblhau’n derfynol yn cael eu hystyried yn rhai â niwed uniongyrchol. Hyd nes y caiff y dogfennau cynllunio manwl eu darparu, ystyrir nad oes modd cyfrifo eu buddion oherwydd ansicrwydd technegol.\n7 Mae Undeb yr FBU wedi mynd i gyfraith eto yn derbyn dau awdurdod tân ac achub ynglŷn ag achosion o niwed uniongyrchol, gan geisio dyfarniad cyfreithiol i fynnu eu bod yn eu prosesu cyn y newidiadau rheoleiddiol. Er nad yw Awdurdod Tân ac Achub Gogledd Cymru yn rhan o’r ymgyfreithiad, mae’r canlyniad yn berthnasol i bob awdurdod yn y sector.\n8 Mae ymgynghorwyr cyfreithiol awdurdodau tân ac achub y DU yn cydnabod bod anawsterau yn y sector. Maent yn ceisio cytuno gydag Undeb yr FBU ar ddulliau i alluogi achosion o niwed uniongyrchol i gael eu trin yn gyflym, teg a chyson.\nSYLWADAU’R PANEL GWEITHREDOL NEU’R PWYLLGOR ARCHWILIO\n9 Nid yw’r Panel Gweithredol na’r Pwyllgor Archwilio wedi ystyried yr adroddiad hwn yn flaenorol. Cafodd y Bwrdd Pensiwn Lleol wybodaeth am y mater yn ei gyfarfod ar 21 Ebrill 2021.\n10 Gofynnir i’r Aelodau wneud y canlynol:\n(i) nodi cefndir Dyfarniad McCloud/ Sargeant;\n(ii) nodi’r sefyllfa bresennol o ran y rhwymedi; a\n(iii) cymeradwyo’r argymhelliad nad yw achosion o niwed uniongyrchol yn cael eu symud ymlaen, gan aros rhagor o arweiniad gan ymgynghorwyr cyfreithiol neu dderbyn canllaw cenedlaethol.\n11 Yn dilyn adolygiad yr Arglwydd Hutton yn 2011 o bensiynau’r sector cyhoeddus, roedd y Ddeddf Pensiynau Gwasanaethau Cyhoeddus (2013) yn darparu’r fframwaith cenedlaethol ar gyfer diwygio cynlluniau pensiwn y sector cyhoeddus. Roedd y diwygiadau’n cynnwys cyfyngu ar y cynlluniau cyflog terfynol sy’n bodoli eisoes, ymestyn yr oedrannau ymddeol, a chyflwyno cynlluniau cyfartaledd gyrfa.\n12 Yn ystod 2015, cafodd pob un o’r prif bensiynau gwasanaethau cyhoeddus, gan gynnwys cynllun y diffoddwyr tân, eu diwygio i ddarparu buddion diffiniedig ar sail cyfartaledd gyrfa ac i ymestyn y dyddiad ymddeol arferol i’r aelodau. Er mwyn rhoi’r newidiadau hyn mewn grym, diwygiwyd rheoliadau cynlluniau pensiwn.\n13 Hefyd, roedd y rheoliadau a ddiwygiedig yn darparu amddiffyniad i aelodau cynlluniau cyflog terfynol cyfredol. Roedd yr amddiffyniad yn gysylltiedig ag oedran, ac roedd aelodau a oedd yn cyrraedd yr oedran pensiwn arferol, sef 55 oed, cyn 31 Mawrth 2022 yn cael amddiffyniad llawn tra roedd aelodau eraill yn derbyn amddiffyniad ar sail leihaol yn dibynnu ar eu hoedran. Yr enw ar yr amddiffyniad hwn oedd amddiffyniad trosiannol, a chafodd aelodau nad oedd yn gymwys ar gyfer yr amddiffyniad eu symud yn uniongyrchol i Gynllun Pensiwn newydd y Diffoddwyr Tân 2015.\n14 Cyfunwyd dau hawliad cyfreithiol, ac aethpwyd â nhw drwy’r broses gyfreithiol; un yn erbyn cynllun pensiwn y barnwyr (achos McCloud) a’r llall yn erbyn cynllun pensiwn y diffoddwyr tân (achos Sargeant). Sail yr her gyfreithiol oedd bod y trefniadau trosiannol yn gwahaniaethu ar sail oedran, rhyw a hil.\n15 Yn Rhagfyr 2018, penderfynodd y Llys Apêl fod yr amddiffyniad trosiannol yn golygu gwahaniaethu’n anghyfreithlon ar sail oedran. Gwrthododd y Goruchaf Lys gais y Llywodraeth am ganiatâd i apelio, sy’n golygu bod penderfyniad y Llys Apêl yn aros.\n16 Yng Ngorffennaf 2019, cadarnhaodd Llywodraeth y DU ei bwriad i weithio gyda’r Tribiwnlys Cyflogaeth i roi effaith i rwymedi yn holl gynlluniau’r sector cyhoeddus. Roedd hyn yn dileu’r angen i aelodau o gynlluniau eraill y sector cyhoeddus sy’n cael eu heffeithio yn yr un modd gan y Dyfarniad i fynd i gyfraith hefyd.\n17 Mae Llywodraeth y DU wedi cadarnhau y bydd aelodau cymwys yn cael eu trosglwyddo’n ôl i’w cynlluniau gwaddol am gyfnod y rhwymedi, sef 1 Ebrill 2015 – 31 Mawrth 2022. Ar 1 Ebrill 2022, bydd pob aelod yn mynd yn ôl i’r cynlluniau diwygiedig, ni waeth beth fo’r amddiffyniadau blaenorol.\n18 Bydd rhaid i aelodau sy’n cael eu trosglwyddo’n ôl i’w cynllun gwaddol ddewis pan fyddant yn ymddeol. Yr enw ar hyn yw’r tanategiad dewis gohiriedig, a bydd yr aelodau’n dewis rhwng derbyn eu buddion pensiwn a gronnodd yn ystod cyfnod y rhwymedi naill ai yn eu cynllun gwaddol neu yn y cynllun diwygiedig.\n19 I hwyluso’r newidiadau hyn, mae gofyniad i ddiwygio’r ddeddfwriaeth sylfaenol a datblygu canllaw penodol ar yr agweddau manwl ar y rhwymedi. Yna, bydd angen newidiadau i reoliadau Llywodraeth Cymru i ddarparu’r fframwaith cyfreithiol ar gyfer Rheolwyr Cynllun. Mae gwaith yn mynd ymlaen yn genedlaethol i ddatblygu’r dogfennau diffiniadol amodol, a fydd yn galluogi darparwyr meddalwedd i ddechrau ar ddiweddariadau i systemau.\n20 Er nad yw’r amserlen fanwl yn hysbys eto, rhagwelir y bydd y gwaith wedi cael ei gwblhau erbyn mis Hydref 2023. Mae aelodau sydd i fod i ymddeol cyn i’r trefniadau deddfwriaethol gael eu cwblhau’n derfynol yn cael eu hystyried yn rhai â niwed uniongyrchol. Hyd nes y daw dogfennau cynllunio manwl, ystyrir nad yw’n bosibl cyfrifo eu buddion oherwydd yr ansicrwydd technegol, yn enwedig ar gyfer achosion mwy cymhleth sy’n ymwneud â throsglwyddiadau i’r cynllun, rhannu pensiwn wrth ysgaru, neu achosion yn ymwneud â thorri’r lwfansau treth oes neu flynyddol.\n21 Mae Undeb yr FBU wedi mynd i gyfraith yn erbyn dau awdurdod tân ac achub ar fater achosion o niwed uniongyrchol, gan geisio dyfarniad cyfreithiol y dylai’r rhain gael eu prosesu cyn y newidiadau rheoleiddiol. Nid yw Awdurdod Tân ac Achub Gogledd Cymru yn rhan o’r ymgyfreithiad, er bod y canlyniad yn berthnasol i bob awdurdod.\n22 Mae’r ymgynghorwyr cyfreithiol ar gyfer awdurdodau tân ac achub y DU yn cydnabod yr anawsterau sy’n bodoli yn y sector. Maent wrthi’n ceisio cytuno gydag Undeb yr FBU ar ddulliau i alluogi achosion o niwed uniongyrchol i gael eu trin yn gyflym, teg a chyson.\n23 Cynhaliwyd trafodaethau technegol hefyd gyda swyddogion Llywodraeth Cymru a chydweithwyr o awdurdodau tân ac achub eraill yng Nghymru er mwyn cytuno ar ddulliau cyffredin. Mae pob awdurdod yn gwneud gwaith paratoi fel y gall achosion gael eu prosesu mor gyflym ag y bo modd, pan fo hynny’n bosibl, er nad oes unrhyw achosion o niwed uniongyrchol wrthi’n cael eu prosesu ar hyn o bryd.\nAmcanion Llesiant Er nad oes cysylltiad uniongyrchol â’r amcanion llesiant, bydd y newidiadau arfaethedig yn effeithio ar bob aelod o’r cynlluniau pensiwn cyhoeddus a gynigir gan yr Awdurdod.\nCyllideb Bydd rhwymedi yn y dyfodol yn arwain at oblygiadau i gyllideb yr Awdurdod; bydd y rhwymedi’n arwain at fwy o gostau mewn perthynas â gweinyddu a phensiwn y cyflogwr.\nCyfreithiol Mae dyletswydd gyfreithiol ar yr Awdurdod i sicrhau cydymffurfiaeth â Rheoliadau’r Cynllun.\nStaffio Mae’r mater hwn yn effeithio’n uniongyrchol ar weithwyr sy’n aelodau o gynlluniau pensiwn y sector cyhoeddus a gynigir gan yr Awdurdod; gan ddibynnu ar y cynllun, mae’n bosibl i aelodau ddewis ymddeol yn gynharach dan y cynigion newydd nag o dan y rheoliadau cyfredol.\nCydraddoldeb/Hawliau Dynol/Y Gymraeg Mae’r cynigion yn mynd i’r afael â’r trefniadau amddiffyniad trosiannol anghyfreithlon sy’n seiliedig ar oedran yng nghynlluniau pensiwn 2015, gan sicrhau ymdriniaeth deg i bob aelod o’r cynlluniau pensiwn.\nRisgiau Mae prosesu’r achosion o niwed uniongyrchol yn y newidiadau yn rheoliadau’r cynllun yn cynyddu’r risg o wallau a mynd i gyfraith.